Μία Προγραµµατιζόµενη Ηλεκτρολογική Εγκατάσταση. - PDF\nDownload "Μία Προγραµµατιζόµενη Ηλεκτρολογική Εγκατάσταση."\n1 Μία Προγραµµατιζόµενη Ηλεκτρολογική Εγκατάσταση. Με το άρθρο αυτό θα γίνει µία πρώτη προσπάθεια παρουσίασης µίας νέας τεχνικής για την δηµιουργία µίας ηλεκτρολογικής εγκατάστασης. Στην εποχή µας οι εγκαταστάσεις γίνονται µε δύο τρόπους, µε την συµβατική µέθοδο και µε το σύστηµα bus. Η πρώτη µέθοδος χρησιµοποιείται σε κατασκευές χωρίς απαιτήσεις και χωρίς καµία δυνατότητα επέκτασης και αλλαγής του τρόπου λειτουργίας. Από την άλλη µεριά, η τεχνική bus, η οποία σε καµία περίπτωση δεν είναι συγκρίσιµη µε τον συµβατικό τρόπο, έρχεται και καλύπτει όλες τις σύγχρονες ανάγκες µε µοναδικό τρόπο, αλλά µε ένα µεγάλο µειονέκτηµα: το πολύ µεγάλο κόστος, το οποίο είναι πολλές φορές πολλαπλάσιο µίας συµβατικής εγκατάστασης. Στο άρθρο αυτό παρουσιάζεται µία ενδιάµεση λύση ως προς το κόστος κατασκευής αλλά µε δυνατότητες που πλησιάζουν πολύ την τεχνική bus. Η πρόταση αυτή από ό,τι είµαι σε θέση να γνωρίζω, δεν έχει εφαρµοστεί σε πραγµατική εγκατάσταση, αλλά είναι σίγουρο ότι σε θεωρητικό επίπεδο, διαθέτει όλα εκείνα τα στοιχεία που θα την κάνουν πιθανώς εφαρµόσιµη στο άµεσο µέλλον. Η τεχνική αυτή έχει σαν βάση τα PLCs (Programmable Logic Controllers) τα οποία κάνανε την εµφάνιση τους στο τέλος της δεκαετίας του 1960 για τις ανάγκες αυτοµατοποίησης της αµερικάνικης βιοµηχανίας κατασκευής αυτοκινήτων. Από εκείνη την εποχή µέχρι σήµερα τα PLCs έχουν εξελιχθεί σε πολύ µεγάλο βαθµό, έχουν αποκτήσει απεριόριστες δυνατότητες, προγραµµατίζονται εύκολα σε περιβάλλον Windows, και κυρίως έχουν πολύ χαµηλό κόστος. Μία ηλεκτρολογική εγκατάσταση µε τεχνική PLC αποτελείται από τα ακόλουθα µέρη: Από τις γραµµές ισχυρών ρευµάτων (220/380V), µέσω των οποίων τροφοδοτούνται οι καταναλώσεις της οικίας (φωτιστικά σώµατα, ρευµατοδότες, συσκευές κτλ.). Οι γραµµές αυτές καταλήγουν σε ένα ή περισσότερα κεντρικά σηµεία, όπου µέσω ρελέ ελέγχονται από τις εξόδους του PLC. Από τις γραµµές ασθενών ρευµάτων (24V), όπου µε την χρήση τηλεφωνικών καλωδίων συνδέουµε τα στοιχεία ελέγχου της εγκατάστασης (διακόπτες, µπουτόν, χειριστήρια, αισθητήρια κτλ.) µε τις εισόδους του PLC. Από το PLC, όπου από τις επαφές εισόδους (Ι) και εξόδου (Ο) αναχωρούν όλες οι απαραίτητες καλωδιώσεις της Ε.Η.Ε. Εσωτερικά του PLC υπάρχει το πρόγραµµα το οποίο µε την βοήθεια ενός PC έχει δηµιουργηθεί. Ο προγραµµατισµός γίνεται κάνοντας χρήση µίας από τις γλώσσες προγραµµατισµού που καθορίζει το πρότυπο IEC : Instruction List, Ladder Diagram, Function Block Diagram και Structured Text. Το PLC, ουσιαστικά αυτό που κάνει, είναι να θέτει σε λογική κατάσταση 1 ή 0 τις εξόδους του (όταν αυτές είναι ψηφιακές) συναρτήσει των λογικών καταστάσεων των εισόδων και του προγράµµατος που έχουµε δηµιουργήσει. Θα πρέπει να τονίσουµε ότι εκτός από τις γραµµές και το PLC υπάρχουν φυσικά, και όλα εκείνα τα στοιχεία που σκοπό έχουν να προστατεύσουν τις γραµµές από File: article for PLC - September Copyright by Beretas Ioannis 1\n2 υπερφορτίσεις και βραχυκυκλώµατα (ασφάλειες, διακόπτες κτλ.). Στο σχήµα 1 φαίνεται απλοποιηµένα το ηλεκτρολογικό διάγραµµα µίας Ε.Η.Ε. ελεγχόµενης από PLC. (1) M (2) (3 O (5) I (4) (7) (6) P 1. Καταναλώσεις Ε.Η.Ε. 2. Ηλεκτρονόµοι ελεγχόµενοι από το PLC. 3. Επαφές εξόδου του PLC (O) 4. PLC. 5. Επαφές εισόδου του PLC (I) 6. Στοιχεία ελέγχου της Ε.Η.Ε. 7. Στοιχεία για τον έλεγχο και προστασία των γραµµών. Σχήµα 1. Σχηµατική παράσταση µίας Ε.Η.Ε. ελεγχόµενης από PLC. Στο σηµείο αυτό θα πρέπει να τονίσουµε την ουσιαστική διαφορά µεταξύ της τεχνικής PLC και της τεχνικής Bus. Στην πρώτη ο έλεγχος της εγκατάστασης γίνεται µε τηλεφωνικά καλώδια όπου ο απαιτούµενος αριθµός αγωγών είναι n+1 (όπου n ο αριθµός των στοιχείων εισόδων), ενώ στην δεύτερη ο έλεγχος της εγκατάστασης γίνεται και πάλι µε τηλεφωνικά καλώδια και απαιτείται µόνο ένα ζευγάρι αγωγών, το οποίο τρέχει στην εγκατάσταση και οδεύει προς τα σηµεία ελέγχου. Τα PLCs διαθέτουν ψηφιακές και αναλογικές εισόδους χαµηλής τάσης, όπου στις πρώτες µπορούµε να συνδέσουµε στοιχεία µε κατάσταση ON-OFF π.χ µπουτόν, διακόπτες κ.τ.λ., ενώ στις δεύτερες µπορούµε να συνδέσουµε στοιχεία όπου επιθυµούµε να κάνουµε ρύθµιση µίας τιµής π.χ ένα ποτενσιόµετρο για έλεγχο της θερµοκρασίας. Οι αναλογικοί είσοδοι δέχονται τάσεις 0-10V ή ρεύµατα 0-20mΑ από αναλογικές συσκευές, και στην συνέχεια µετατρέπονται σε ψηφιακές τιµές. Οι File: article for PLC - September Copyright by Beretas Ioannis 2\n3 αναλογικές είσοδοι χρησιµοποιούνται για έλεγχο και ρύθµιση της θερµοκρασίας, της έντασης φωτισµού, της πίεσης κτλ. Με αντίστοιχο τρόπο τα PLCs διαθέτουν ψηφιακές και αναλογικές εξόδους, όπου στις πρώτες µπορούµε να συνδέσουµε στοιχεία δύο καταστάσεων ON-OFF, όπου µέσω ηλεκτρονόµων µπορούµε να ελέχξουµε ηλεκτρικά φορτία. Οι αναλογικοί έξοδοι των PLCs παράγουν τάσεις 0-10V ή ρεύµατα 0-20mA, και µπορούν µε την σειρά τους να ελέχξουν αναλογικές συσκευές εξόδου. Για να γίνει αντιληπτός ο τρόπος λειτουργίας µιας εγκατάστασης που λειτουργεί µε PLC, θα αναφερθούµε σε µία υποθετική οικία όπου µέσα από τρεις χαρακτηριστικές καταστάσεις θα αναδειχθούν τα πλεονεκτήµατα του PLC. Ι) Λειτουργία Ε.Η.Ε. σε καθηµερινή Βάση. Αποσύνδεση των ρευµατοδοτών από τα παιδικά δωµάτια µε το πάτηµα ενός µπουτόν. Αποσύνδεση των ηλεκτρικών συσκευών (κουζίνα, πλυντήριο κτλ.) µε το πάτηµα ενός µπουτόν. Συνολικός έλεγχος του εξωτερικού φωτισµού από ένα ή περισσότερα σηµεία (φυσικά ο ίδιος φωτισµός ελέγχεται και ξεχωριστά από τα επιλεγόµενα σηµεία ελέγχου). υνατότητα αυτόµατης αποσύνδεσης προεπιλεγµένων ηλεκτρικών φορτίων, σε περίπτωση υπερφόρτισης. υνατότητα αλλαγής του τρόπου λειτουργίας της Ε.Η.Ε. χωρίς αλλαγές στην καλωδίωση. Το κάθε µπουτόν µπορεί να έχει διπλή λειτουργία, ανάλογα µε τον τρόπο µε τον οποίο θα πατηθεί. Σε επιλεγµένα σηµεία µπορεί να υπάρχουν µπουτόν ανάγκης, τα οποία όταν πατηθούν θα διακόπτεται η παροχή τάσης και θα τίθεται σε λειτουργία ο φωτισµός ασφαλείας σε περίπτωση που η φωτεινότητα του χώρου δεν βρεθεί σε ικανοποιητικά επίπεδα. Ρύθµιση της θερµοκρασίας και αυτόµατη απενεργοποίηση της θέρµανσης ή του κλιµατισµού µε το άνοιγµα των παραθύρων. ΙΙ) Λειτουργία Ε.Η.Ε. κατά την ώρα αποχώρησης µας. Ένα µπουτόν το οποίο µπορεί να βρίσκεται δίπλα στην κύρια είσοδο του σπιτιού, µπορεί όταν πατηθεί την ώρα αναχώρησης για την εργασία µας, να εκτελεί τα ακόλουθα: 1. Αποσύνδεση των συσκευών και των ρευµατοδοτών. 2. Σβήσιµο τυχών αναµµένων φωτιστικών σηµείων. 3. Κατέβασµα ηλεκτρικών ρολών αν υπάρχουν. 4. Ενεργοποίηση του συναγερµού µετά από προκαθορισµένο χρόνο. File: article for PLC - September Copyright by Beretas Ioannis 3\n4 ΙΙΙ) Λειτουργία Ε.Η.Ε. κατά την περίοδο των διακοπών. Μέσω ενός µπουτόν ανάλογο µε αυτό της λειτουργίας (ΙΙ), θα µπορούσε όταν πατηθεί να γίνουν όλα εκείνα που πραγµατοποιούνται στην προαναφερόµενη λειτουργία, και επιπροσθέτως να εκτελούνται τα ακόλουθα: 1. ιακοπή της παροχής νερού και της παροχής του φυσικού αερίου. 2. Έναρξη διαδικασίας αυτοµάτου ποτίσµατος σύµφωνα µε το πρόγραµµα που έχει εκ των προτέρων δηµιουργηθεί, και το οποίο είναι συνάρτηση της εποχής και των καιρικών συνθηκών. 3. Εκτέλεση προγράµµατος εικονικής λειτουργίας του σπιτιού για την αποτροπή των διαρρηκτών. Αυτό γίνεται µε προγραµµατισµένο άναµµα και σβήσιµο προεπιλεγµένων φωτιστικών σωµάτων, έτσι ώστε να δηλώνεται ανθρώπινη παρουσία στο σπίτι. PLC για ποιο σύνθετες περιπτώσεις. Οι δυνατότητες που µας παρέχουν οι σηµερινοί προγραµµατιζόµενοι λογικοί ελεγκτές είναι απεριόριστες και ταυτόχρονα καταπληκτικές. Στην συνέχεια παρουσιάζονται µερικές πιο σύνθετες καταστάσεις. Μέσω ενός πίνακα ελέγχου, µπορεί κανείς να ελέγχει διάφορες λειτουργίες και να δίνει τιµές σε µεταβλητές για τον τρόπο λειτουργίας του φωτισµού, την ρύθµιση της θερµοκρασίας, την ώρα απενεργοποίησης του εξωτερικού φωτισµού κτλ. Με συνδυασµό αισθητήρων φωτεινότητας και ανιχνευτού κίνησης, µπορούµε να ελέγξουµε τον φωτισµό ενός χώρου. Φυσικά, οι ίδιοι ανιχνευτές κίνησης µπορούν να χρησιµοποιηθούν και για την λειτουργία του συναγερµού. υνατότητα οπτικοποίησης και ελέγχου της εγκατάστασης µέσω ενός PC. Οι λειτουργίες µίας εγκατάστασης µπορούν να παρακολουθούνται από το µόνιτορ ενός υπολογιστή, ενώ µε την βοήθεια του πληκτρολογίου και του ποντικιού µπορούµε να επεµβαίνουµε στο τρόπο που δουλεύει. Σήµατα από συναγερµό ή ανιχνευτή φωτιάς, ή άλλων ανεπιθύµητων συµβάντων, µπορούν να στέλνονται µέσω modem σε συγκεκριµένο τηλεφωνικό νούµερο, ή να εκτυπώνονται σε ένα εκτυπωτή, ή να απεικονίζονται σε πίνακα ελέγχου ή να ενεργοποιούν ανάλογα συστήµατα πχ. πυρασφάλεια. Πλεονεκτήµατα της τεχνικής PLC. Εύκολη και γρήγορη ηλεκτρική εγκατάσταση. Εύκολη και γρήγορη αλλαγή του τρόπου λειτουργίας της Ε.Η.Ε. χωρίς αλλαγή στη καλωδίωση. Επέκταση των δυνατοτήτων µε απλή επέκταση του PLC. Εύκολη και γρήγορη διάγνωση βλαβών. Έλεγχος της Ε.Η.Ε. σε τοπικό και/ή κεντρικό επίπεδο. υνατότητα ελέγχου και παρακολούθησης της Ε.Η.Ε. µέσω ενός PC. Όλα τα σηµεία ελέγχου λειτουργούν µε χαµηλή τάση 24V. υνατότητα σύνδεσης µε άλλη Ε.Η.Ε. µέσω modem. Μικρότερο κόστος κατασκευής µιας Ε.Η.Ε. συγκρινόµενο µε ένα σύστηµα bus. File: article for PLC - September Copyright by Beretas Ioannis 4\n5 Φιλικός προγραµµατισµός σε περιβάλλον Windows. Μειονεκτήµατα της τεχνικής PLC. Ο προγραµµατισµός µπορεί να γίνει µόνο από άτοµα µε γνώσεις προγραµµατισµού PLC, πχ. ηλεκτρολόγους µηχανικούς, και είναι πιο σύνθετος σε σχέση µε αυτόν που απαιτεί η τεχνική bus. εν υπάρχουν συσκευές στο εµπόριο που να συνεργάζονται άµεσα µε τα PLCs. Για τον σκοπό αυτό απαιτούνται ειδικά interfaces. Τα µπουτόν τα οποία θα χρησιµοποιηθούν για τον έλεγχο της Ε.Η.Ε. δεν είναι εύκολο να διαθέτουν LEDs τα οποία θα δείχνουν πότε ένα κύκλωµα είναι ενεργοποιηµένο και πότε όχι. εν υπάρχουν στο εµπόριο, σε µεγάλη ποικιλία, απλά µπουτόν χειρισµού µε διπλά, τετραπλά και οκταπλά σηµεία ελέγχου µε µοντέρνα γραµµή. Ο έλεγχος της εγκατάστασης δεν µπορεί να γίνει µόνο µε ένα καλώδιο bus µε δύο αγωγούς, αλλά µε χρήση τηλεφωνικού καλωδίου που αποτελείται τουλάχιστον από n+1 αγωγούς. Θα πρέπει σε κάθε σηµείο ελέγχου της Ε.Η.Ε. να υπάρχει εφεδρεία αγωγών, για να µπορεί η εγκατάσταση στο µέλλον να δεχθεί αλλαγές. Συµπέρασµα. Η τεχνική που αναφέρθηκε είχε σαν σκοπό να αναδείξει την χρήση των PLCs και µέσα στον χώρο των Ε.Η.Ε., που δυστυχώς έχει περιοριστεί από τα πρώτα χρόνια της εµφάνισης του µέχρι και σήµερα, κυρίως, στον χώρο της αυτοµατοποίησης της βιοµηχανικής διαδικασίας. Η χρήση ενός PLC µέσα σε µία Ε.Η.Ε. θα µπορούσε να χρησιµοποιηθεί µε εξαιρετικά αποτελέσµατα και µε σηµαντική µείωση του κόστους κατασκευής παρά τα µειονεκτήµατα που αναφέρθησαν. Μπέρέτας Ιωάννης Τεχνολόγος Ηλεκτρολόγος Μηχανικός - Εκπαιδευτικός. MSc in Automation Robotics & Control Engineering File: article for PLC - September Copyright by Beretas Ioannis 5\nPLC Σύνδεση ιακοπτών. Εισαγ γωγή στα. Η λογική του προγραµµατισµού. Τυπική Γραµµή ιαγράµµατος Κλίµακας. Βασικά Στοιχεία & Συνδυασµοί\nΗ λογική του προγραµµατισµού Σύνδεση ιακοπτών Τυπική Γραµµή ιαγράµµατος Κλίµακας Βασικά Στοιχεία & Συνδυασµοί Περισσότερες υνατότητες Έλεγχος Ροής Προγράµµατος 1 2 Περισσότερες υνατότητες Χρονιστές Στα\nΕισαγωγή στα PLC. ιαδικασία προγραµµατισµού. Η δοµή ενός προγράµµατος. Η µνήµη και η δοµή της. Εκτέλεση προγράµµατος\nιαδικασία προγραµµατισµού Η δοµή ενός προγράµµατος Η µνήµη και η δοµή της Εκτέλεση προγράµµατος 1 2 Εκτέλεση προγράµµατος Η εκτέλεση του προγράµµατος στα PLC είναι κυκλική. ηλαδή όταν εκτελείται η τελευταία


Η Παναγία μας | Ιερος Ναος Αγιων Κωνσταντινου & Ελενης\nΑρχική » Η Παναγία μας\nΤιμήσαμε φέτος με ιδιαίτερο τρόπο την Παναγία μας με τον στολισμό του Επιταφίου\nΌταν ήρθε η ώρα, λοιπόν, της εξόδου Της στάλθηκε και πάλι ο αρχάγγελος Γαβριήλ να της αναγγείλει την θέληση του Θεού και Υιού Της. Ενώ προσευχόταν στον οίκο Της στην Ιερουσαλήμ παρουσιάστηκε ο άγγελος και της προσέφερε ένα μικρό κλαδί φοίνικα και της είπε: «Χαίρε κεχαριτωμένη Μαρία. Σου φέρνω μήνυμα από τον Υιό Σου. Ήρθε η ευλογημένη ώρα να πας κοντά Του και να δοξαστείς όπως Σου ταιριάζει. Ετοιμάσου λοιπόν και σε τρεις ημέρες θα έρθει Εκείνος να πάρει την τίμια και αμόλυντη ψυχή Σου».\nΜετά από αυτό και αφού συνήλθε από την οπτασία, χάρηκε πολύ και κίνησε βιαστικά να ανέβει στο αγαπημένο Της Όρος των Ελαιών για να προσευχηθεί, εκεί που προσευχήθηκε για τελευταία φορά ο Υιός Της πριν από το πάθος Του. Συνήθιζε να ανεβαίνει συχνάκαι να προσεύχεται εκεί.\nΑνηφορίζοντας το μονοπάτι συνέβη το απροσδόκητο:\nΤα δένδρα και οι θάμνοι του δρόμου έγερναν και την προσκυνούσαν!\nΗ άψυχη και άλογη κτίση, όπως είχε εναντιωθεί την ώρα του σταυρικού πάθους του Κυρίου και Υιού Της, τώρα αποκτά ξανά κρίση και συναίσθημα και προσκυνά την Βασίλισσα του κόσμου! Κατευθύνθηκε στο σημείο εκείνο του κήπου που είχε προσευχηθεί και ο Κύριος. Γονάτισε ταπεινά, ύψωσε τα σεπτά της χέρια και ατένισε τον ουρανό και αφού ευχαρίστησε το Θεό τον παρακάλεσε για την σωτηρία του κόσμου. Καθ όλη τη διάρκεια της προσευχής Της ένα ουράνιο φως Την έλουζε. Το τίμιο και άγιο πρόσωπό Της έλαμπε από θεία ενέργεια.\nΤην Τρίτη ημέρα μετά την επίσκεψη του αρχαγγέλου, η Κυρία Θεοτόκος αφού ντύθηκε μόνη Της τα νεκρικά Της ενδύματα, κάλεσε και πάλι τους φίλους Της και ξάπλωσε ήρεμα στην κλίνη Της. Τότε συνέβη το εξής θαυμαστό γεγονός: Μια δυνατή βοή ακούστηκε στο σπίτι Της, μια φωτεινή νεφέλη το κάλυψε. Πάραυτα μεταφέρθηκαν σε νεφέλες από τα πέρατα της οικουμένης οι άγιοι Απόστολοι προκειμένου να παραβρεθούν στην έξοδό Της. Κατά τον ίδιο τρόπο μεταφέρθηκε επίσης ο απόστολος Παύλος, ο Διονύσιος ο Αρεοπαγίτης και ο άγιος Ιερόθεος, πρώτος επίσκοπος των Αθηνών, ο άγιος Τιμόθεος και άλλα σημαίνοντα πρόσωπα της Εκκλησίας. Η Κυρία Θεοτόκος, αφού χαιρέτισε και ευλόγησε όλους, παρέδωσε την αγία ψυχή Της στα χέρια του Υιού Της ο Οποίος κατέβηκε από τον ουρανό για να την παραλάβει ο Ίδιος.


ΠΑΣΟΚ στον 21ο αιώνα - Πάμε για αξιωματική αντιπολίτευση; - Του Λουκά Αποστολίδη - Timed\nΠΑΣΟΚ στον 21ο αιώνα – Πάμε για αξιωματική αντιπολίτευση; – Του Λουκά Αποστολίδη\nΈχει φουντώσει ο δημόσιος διάλογος για τη νέα ηγεσία στο ΠΑΣΟΚ – ΚΙΝΑΛ. Φαίνεται το όνειρο θερινής νυκτός για το μεγάλωμα της παράταξης να γίνεται βήμα το βήμα πραγματικότητα.\nΟι δημοσκοπικές μετρήσεις καταλαμβάνουν μεγάλο επικοινωνιακό χώρο δημοσιότητας (GPO στα Νέα, Μέτρο Ανάλυσης στο ΒΗΜΑ, Opinion Poll στο μανιφέστο κ.ά.). Το διαδίκτυο έχει πάρει φωτιά από τους οπαδούς των υποψηφίων. Ένα μεγάλο σημαντικό ρεύμα πολιτών δηλώνει ότι θα πάει να ψηφίσει. Στο φιλόξενο vima.gr έχω πολλάκις αναφερθεί ότι το ΠΑΣΟΚ μπορεί να κερδίσει ξανά την εμπιστοσύνη του λαού μας.\nΗ παρουσία των υποψηφίων στα ΜΜΕ και οι αναλύσεις των δημοσιολόγων, όπως και ο ηλεκτρονικός διάλογος των φίλων, (πέρα από τις ακρότητες) έχουν προκαλέσει μεγάλο πολιτικό ενδιαφέρον. Έχουν διαμορφώσει μάλιστα δυναμική διεύρυνσης της εκλογικής βάσης της παράταξης σε διψήφιο αριθμό (10). Το 10 το καλό!!\nΑναλυτές και δημοσκόποι φαίνεται να πιστοποιούν, ότι αυτή τη φορά το εγχείρημα της επανίδρυσης και διεύρυνσης της παράταξης, είναι εφικτό. Είναι κρίμα να χαθεί και αυτή η ευκαιρία. Ακόμη και οι πλέον συντηρητικοί στις εκτιμήσεις, αποδέχονται ότι δεν θα αποτελέσει έκπληξη ένα ποσοστό 13 έως 15%, με ανατροπές στη θέση της αξιωματικής αντιπολίτευσης. Η πολιτική συγκυρία αφήνει μεγάλο πολιτικό χώρο για την ανάπτυξη του ΠΑΣΟΚ. Αρκεί η ηγεσία να ακολουθήσει τη ρήση «Καιρόν Γνώθι|»: Μάθε τι συμβαίνει γύρω σου. Η κυβερνώσα παράταξη και η αξιωματική αντιπολίτευση χάνουν έδαφος. Η ΝΔ κάτω από 30% (28%) και ο ΣΥΡΙΖΑ κάτω από το 20% (18%). Ελπίζω αυτή τη φορά να μην επιτεθούν στις δημοσκοπικές εταιρείες ένθεν – κακείθεν.\nΤο ΠΑΣΟΚ «σκαρφαλώνει» από το 6-7% (σε ελάχιστο χρόνο) στο 10% και ακόμη δεν έχει εκλεγεί η νέα ηγεσία και το κόμμα δεν έχει ανασυνταχθεί. Φαίνεται να βάζει στόχο η νέα ηγεσίανα κερδίσει το πρώτο σκαλοπάτι της αξιωματικής αντιπολίτευσης. Στη συνέχεια να αναλάβει τη διακυβέρνηση της χώρας. Αν διασφαλισθεί η ενότητα είναι στόχος εφικτός και δεν είναι όνειρο θερινής νυκτός.\nΌλα θα εξαρτηθούν από τρεις βασικούς παράγοντες. Τη μαζικότητα στην κάλπη. Την ποιότητα του πολιτικού διαλόγου των υποψηφίων. Και το νέο πολιτικό στίγμα που θα αναδειχθεί από τη νέα ηγεσία. Το πολιτικό περιβάλλον για το ΠΑΣΟΚ του 21ου αιώνα είναι ευνοικό. Ένα μεγάλο κοινωνικό και πολιτικό ρεύμα στο κέντρο της πολιτικής ζωής ζητάει πολιτική εκπροσώπηση. Ρεαλιστικές και εφικτές πολιτικές που να κερδίζουν την εμπιστοσύνη των πολιτών. Προσαρμογή σε αυτά που συμβαίνουν γύρω μας. Κουράσθηκε με τον λαϊκισμό και τον καταγγελτικό λόγο του μαύρου άσπρου. Κουράσθηκε με τον πολιτικό «συντεχνιασμό» και τις καταστροφικές πολιτικές «φύγετε εσείς να έρθουμε εμείς». Λίγο το κλίμα του θανάτου της Φώφης, λίγο με την υποψηφιότητα Παπανδρέου διαμορφώθηκε κλίμα συμμετοχής των πολιτών στην κάλπη. Ελπίζω η πανδημία και οι καιρικές συνθήκες να μην προκύψουν ως εμπόδιο. Ο αναμενόμενος πήχης της συμμετοχής έχει ανέβει ψηλά στις 180 με 200 χιλιάδες και πέραν.\nΟ δημόσιος πολιτικός διάλογος των υποψηφίων, παρά τις αψιμαχίες και τις «μπηχτές» παραμένει σε ένα καλό επίπεδο. Πρέπει όμως οι υποψήφιοι να λένε τα πράγματα με το όνομά τους και να συναγωνίζονται για το καλύτερο. Η ποιότητα του πολιτικού διαλόγου μεταξύ τους θα παίξει καθοριστικό ρόλο για την προσέλευση των πολιτών στην κάλπη.\nΤο «πολιτικό στίγμα» της παράταξης, όπως εκφράζεται από τους υποψηφίους, αποτελεί την κινητήρια δύναμη, το «προσκλητήριο» για τη συσπείρωση, όλων των δημοκρατικών δυνάμεων από τις παρυφές της αριστεράς έως το «πολιτικό κέντρο», χωρίς αποκλεισμούς και διακρίσεις\nΤο επόμενο βήμα μετά την εκλογή του ηγέτη της παράταξης, είναι ποιος θα σηκώσει το μεγάλο βάρος της ανασύνταξης του κόμματος και της κοινοβουλευτικής μάχης μέχρι τις εκλογές, που όπως δηλώνει ο κ. Μητσοτάκης θα γίνουν το 2023.\nΣίγουρα η ρήση «η αρχή ήμισυ του παντός» έχει σημαντική θεωρητική και πρακτική σημασία. Κάθε αρχή είναι το ήμισυ του όλου. Για να ανασυνταχθεί η δημοκρατική παράταξη πρέπει η κάλπη να «γεμίσει». Ο 12κάλογος μιας νέας αρχής για το ΠΑΣΟΚ του 21ου αιώνα περιστρέφεται γύρω από ορισμένες ενότητες θεμάτων, που αποτελούν sine qua non, προϋποθέσεις:\nΗ διασφάλιση της Ενότητας της παράταξης, από όλους τους υποψηφίους να γίνει πράξη. Με λόγια απλά, να γίνει κατανοητό:\nΟυδείς υποψήφιος μόνος δεν μπορεί να εγγυηθεί την ενότητα. Όλοι μαζί είναι απαραίτητοι κανένας δεν περισσεύει και πρέπει να βλέπουν όλοι στην ίδια κατεύθυνση στο μεγάλωμα της παράταξης. Η ενότητα δεν είναι μια στατική κατάσταση, αλλά μια δυναμική σχέση που θα συσπειρώσει και θα αγκαλιάζει κάθε δημοκράτη στον κοινό αγώνα για να γίνει μεγάλη η παράταξη.\nΚατάργηση της νυν τρισυπόστατης οργανωτικής έκφρασης (ΠΑΣΟΚ – ΚΙΔΗΣΟ – ΚΙΝΑΛ και ΣΙΑ) και η διαμόρφωση ενιαίας οργανωτικής δομής, είναι φαίνεται όρος οργανωτικός, αλλά είναι βαθύτατα πολιτικός. Βήμα – βήμα να διαμορφωθεί συλλογική συνείδηση για το ΠΑΣΟΚ του 21ου αιώνα και το πολιτικό του στίγμα.\nΝα ανοίξει ένας νέος κύκλος ιδεών και πολιτικών προτάσεων. Να προσγειωθεί και να προσαρμοσθεί η παράταξη στις πραγματικές συνθήκες. Με βάση τις συνθήκες που αλλάζουν διαρκώς να προσαρμοσθεί το κόμμα στις νέες προκλήσεις που αντιμετωπίζει η χώρα και επιβάλλουν οι ανάγκες των πολιτών.\nΤο κόμμα να διαμορφώσει στρατηγική εξουσίας και επανασύνδεσης με τα λαϊκά στρώματα και τις παραγωγικές δυνάμεις. Όλα τα κόμματα στοχεύουν την εξουσία και δεν αποτελούν εκλογικές λέσχες. Αντικειμενικές και κοινωνικές συνθήκες συνηγορούν για φιλόδοξους στόχους. Στις επόμενες εκλογές να κερδίσει η παράταξη θέση της αξιωματικής αντιπολίτευσης.\nΝα οριοθετήσει με συνεδριακές αποφάσεις το κόμμα, εκ νέου τη σχέση του με τους πολιτικούς του αντιπάλους δεξιά και αριστερά, αφ’ενός για να γνωρίζουν τα μέλη και οι φίλοι ποιο κόμμα θέλουμε, αλλά και αφ’ ετέρου ο λαός, οι πολίτες ποιο κόμμα ψηφίζουνε.\nΟ Πρόεδρος και η ηγεσία να χαράξουν τις στρατηγικές επιλογές της παράταξης, αλλά να σέβονται και να διασφαλίζουν τις δημοκρατικές λειτουργίες και να λογοδοτούν στα κομματικά όργανα. Τα ηγετικά χαρακτηριστικά του νέου Προέδρου θα παίξουν καθοριστικό ρόλο στο μεγάλωμα της παράταξης στη συσπείρωση του πολιτικού κέντρου και στις νίκες στις κρίσιμες κοινοβουλευτικές μάχες.\nΝα συνδιαμορφώσει το κόμμα με τα μέλη και τους φίλους του, τους βασικούς προσανατολισμούς του κυβερνητικού προγράμματος με άνοιγμα δημόσιου διαλόγου σε φορείς και πολίτες.\nΝα διαμορφώσει συγκεκριμένο κοινωνικο-οικονομικό και πολιτικό πρότυπο δημοκρατικής διακυβέρνησης στα πλαίσια των αρχών και αξιών μιας σύγχρονης σοσιαλδημοκρατίας με ρεαλιστικές πολιτικές και προτάσεις. Το μεγάλωμα της παράταξης θα κριθεί στο πολιτικό κέντρο και στις κοινοβουλευτικές μάχες.\nΣτην τωρινή ρευστότητα του πολιτικού τοπίου το κόμμα πρέπει να αφουγκρασθεί τη φωνή του εκλογικού σώματος που έχει στραμμένο το βλέμμα στο λεγόμενο «πολιτικό κέντρο». Οι σοσιαλδημοκρατικές δυνάμεις στην Ε.Ε. πέτυχαν την πολιτική διακυβέρνηση κερδίζοντας το «πολιτικό κέντρο» (Μακρόν, Σουλτς κ.ά.).\nΣτρατηγική επιλογή: «Ανοιχτός «πόλεμος» με τη συντηρητική διακυβέρνηση δεξιά και αριστερά, τον λαϊκισμό και τον «πολιτικοσυντεχνιακό» πολιτικό λόγο. Στα πλαίσια αυτής της στρατηγικής θα ακυρωθεί η αυτοδυναμία Μητσοτάκη, καθώς και το όνειρο του ΣΥΡΙΖΑ να αντικαταστήσει το ΠΑΣΟΚ στην καρδιά της κεντροαριστεράς και του κέντρου.\nΠροσκλητήριο στη νέα γενιά και τα περήφανα γηρατειά. Να αφουγκρασθεί το κόμμα την αμφισβήτηση και τα όνειρα της νέας γενιάς και να δημιουργεί διαρκώς νέες ευκαιρίες κοινωνικής και οικονομικής ένταξης. Να αφουγκρασθούμε τις ανάγκες και τα συναισθήματα της νέας γενιάς, που αναζητούν μια θέση κοινωνικής και επαγγελματικής αποκατάστασης και έναν ρόλο ενεργό στις εξελίξεις στη χώρα τους.\nΤο εκλογικό σώμα 2.7 εκ. Πολιτών αναζητά Σεβασμό, Αξιοπρέπεια, Αλληλεγγύη. Να αξιοποιήσουμε τη σοφία και την εμπειρία του.\nΑδιαπραγμάτευτοι στόχοι: Να ανασυντάξουμε το ΠΑΣΟΚ του 21ου αιώνα. Να κερδίσουμε την πολιτική μάχη, «το πολιτικό κέντρο» για να μεγαλώσουμε την παράταξη. Να πρωταγωνιστήσουμε στις κρίσιμες κοινοβουλευτικές μάχες έως τις εκλογές το 2023. Να αξιοποιήσουμε την εμπειρία και τη σοφία των δυνάμεων της παραγωγής, της μόρφωσης και των ανθρώπων του πνεύματος και του πολιτισμού. Να αλλάξουμε το συγκεντρωτικό μοντέλο διακυβέρνησης κόντρα στον δεξιό και αριστερό συντηρητισμό. Να αποκεντρώσουμε τις εξουσίες του κράτους και να δώσουμε βήμα και λόγο στην Περιφέρεια, στην Ύπαιθρο, και στις επαγγελματικές και κοινωνικές συλλογικότητες. Να συζητάμε και να συνδιαμορφώνουμε τις θέσεις και τις πολιτικές μας προτάσεις με τους θεσμούς και τον λαό. Να δημιουργήσουμε νέες γέφυρες εμπιστοσύνης με τα λαϊκά στρώματα, τον κόσμο της εργασίας, την νέα γενιά, τα περήφανα γηρατειά, τις δυνάμεις της παραγωγής, του πνεύματος και της δημιουργίας. Με τη γλώσσα της αλήθειας και καθαρό πολιτικό λόγο να οριοθετήσουμε τις σχέσεις μας με τους πολιτικούς αντιπάλους. Κοινός μας στόχος να υπηρετήσουμε τα συμφέροντα της πατρίδας και τις ανάγκες των πολιτών. Να δημιουργήσουμε συνθήκες Ασφάλειας, Απασχόλησης και Βεβαιότητας, Ελπίδας στους πολίτες για μια καλύτερη ζωή. Στόχος άμεσος και εφικτός να κερδίσουμε, στις επόμενες εκλογές, τη θέση της αξιωματικής αντιπολίτευσης. Στρατηγικός μας στόχος η δημοκρατική διακυβέρνηση της χώρας.\nΣτον 12κάλογο των απαραίτητων αλλά και ρεαλιστικών βημάτων, για να κερδίσουμε το μέλλον μαζί με τον λαό, μπορούν να προστεθούν πολλά άλλα, που αφορούν τη νέα πραγματικότητα που συνεχώς αλλάζει. Πρέπει όμως να διαμορφώσουμε συλλογική συνείδηση για την πορεία της παράταξης, καθώς και για τους στόχους της.\nΜε την παρέμβασή μου αυτή, στοχεύω να προβληματίσω και να ενεργοποιήσω σ’ ένα βαθμό τις αστείρευτες δυνάμεις της δημοκρατικής παράταξης να πάρουν στα χέρια τους τη μοίρα τους και το μέλλον της πατρίδας.


Συζήτηση: Συναντήσεις Κοινότητας MyAegean » μινι-κάλεσμα για μπάνιο + beach party // 13 Αυγ 2011 @ Αθήνα | MY.aegean.gr Community\nμινι-κάλεσμα για μπάνιο + beach party // 13 Αυγ 2011 @ Αθήνα\nΔευ, 08 Αύγ 2011 8:10 am\nheeellloooooooooooo!! +καλή εβδομάδα!!\nΕτοιμάστηκε ένα μικρό αφισάκι έτσι για το καλο!\n(σημ: σε περίπτωση αλλαγών θα ανανεωθεί το αρχείο)\nΤετ, 10 Αύγ 2011 1:04 am\nΞέχασες το λίνκ:\nΤετ, 10 Αύγ 2011 7:18 pm\nΔηλώνω παρών για τις 13 Αυγούστου\nΤετ, 10 Αύγ 2011 8:29 pm\nΤετ, 10 Αύγ 2011 11:35 pm\nΌποιος έχει ένα πανό πρόχειρο παρακαλείτε να το φέρει, να το έχουμε στο σημείο συνάντησης για να μας γνωρίσουν οι καλεσμένοι.\nΠαρακαλείσθε επίσης, κάποιος που ξέρει, να γράψει για όσους δεν ξέρουν τη συγκοινωνία που πρέπει να ακολουθήσει κανείς για να μεταβεί από την Αθήνα στο σημείο συνάντησης.\nΚαθώς και να οριστεί το ακριβές σημείο συνάντησης.\nΠεμ, 11 Αύγ 2011 6:40 am\nΝαι, σήμερα θα το κάνουμε αυτό, ένα χάρτη και κάποιες προτεινόμενες διαδρομές από κεντρικά σημεία (όποιος θέλει βοηθά για να μην ξεχάσουμε κάτι!)\nGoogle Maps χάρτης\nΠεμ, 11 Αύγ 2011 7:39 pm\nέχουμε ή μπορούμε να βρούμε εξοπλισμό για μουσική? Μπορούμε να πάμε σε μια παραλία, προτείνω κάπου πάνω στη Ποσειδώνος λόγω του ότι είναι σχετικά εύκολη η πρόσβαση αλλά και του ότι εκεί έχει και αρκετούς "περαστικούς" που θα μπορούσαμε να γνωρίσουμε και να μας γνωρίσουν, να ανάψουμε φωτιές και να ακούμε τη μουσική μας. Όσον αφορά τα ποτά ο κάθενας μπορεί να κάνει τα κουμάντα του. Για μπύρες, προμηθευόμαστε από τα περίπτερα που θα είναι εκεί κοντά.\nΠαρ, 12 Αύγ 2011 2:29 am\nΛοιπόν, ενημερώνω άπαντες για τα της τελευταίας στιγμής αν και η ροή ενημερώσεων τρέχει συνέχεια!\nΕπιλέχθηκε τελικά από το ξεκίνημα της τρέχουσας εβδομάδας η παραλία της Βάρκιζας (βλ. χάρτη και αφισάκι εντός της σελίδας) η οποία είναι μεγάλη σε έκταση και προσφέρει αρκετή άνεση εκτιμούμε!\nΚι εκεί ενδεχομένως να υπάρχει αρκετά καλή πρόσβαση σε "περαστικούς" πιθανώς κι το ελπίζουμε να μας τιμήσουν με την παρουσία τους!\nΥπάρχει πρόσβαση με μέσα μαζικής μεταφοράς (λεωφορεία κλπ) ενώ υπάρχει η δυνατότητα για "carpooling", μέχρι στιγμής υπάρχουν διαθέσιμα αυτοκίνητα κιόλας από παιδιά από βόρεια αττική, από κέντρο-ανατολική και από κέντρο Αθήνα (Αμπελόκηπους και πέριξ), αρκεί να υπάρχει άμεση ενημέρωση για να μπορέσουμε να ενημερώσουμε αντιστοίχως! Ίσως προκύψουν κι άλλοι, ενώ αν βρεθεί κάποιος σε σταθμό metro στο Αεροδρόμιο ή στο Κορωπί, επίσης μπορούμε να τους πάρουμε για να έρθουμε στην παραλία. Όμως στην περίπτωση αυτή, επικοινωνήστε στο τηλέφωνο της Ομάδας (βλ. παρακάτω) για να υπάρξει μια συνεννόηση με την ώρα μην πηγαινο-ερχόμαστε όλη την ώρα απο την παραλία στους σταθμούς αυτούς ( οι αποστάσεις δεν παύουν να είναι μεγάλες κι η βενζίνη είναι -τζίζ!- )\nΗΧΟΣ / ΜΟΥΣΙΚΗ\nΓια ήχο/ηχητικό εξοπλισμό δεν επιδιώχθηκε κάτι, καθώς δεν είχαμε δυνατότητα άμεσης πρόσβασης (δεν μπορούσαμε να αναλάβουμε ευθύνη να νοικιάσουμε εξοπλισμό καθώς δεν γνωρίζουμε ακριβώς πόσος κόσμος θα έρθει), αλλά πιθανότατα να υπάρχει κιθαρίτσα!!\nΠΟΤΑ / ΣΝΑΚΣ\nΣτη γύρω περιοχή υπάρχουν περίπτερα, κάβες και πολλά μαγαζιά, όπου μπορούμε να προμηθευτούμε ποτά-μπύρες (κι αν κάποιοι μπορεί να έχουν φορητό ψύκτη/ψυγειάκι θα ήταν τέλειο, για να τα κρατάμε παγωμένα)! Επίσης όμοια για σνακς κλπ. Μια άλλη ιδέα είναι μήπως αναλόγως το πόσοι είμαστε, πάρουμε καλαμάκια σουβλάκια από κοντινά σουβλατζίδικα, βλέπουμε!\nΦΩΣ / ΦΩΤΙΑ\nΗ φωτιά είναι αρκετά ρομαντική και ιδίως μες στην πανσεληνοβραδιά. Έχει ήδη δρομολογηθεί να πάρουμε δάδες που μπορούμε να τις πακτώσουμε στην άμμο! Θα είναι αρκετά ασφαλές και συνάμα θα δίνει μια πολύ ωραία ατμόσφαιρα!\nΚΑΘΑΡΙΣΜΟΣ / ΑΠΟΡΡΙΜΑΤΑ\nΟπωσδήποτε θα φέρουμε μερικές σακούλες σκουπιδιών μαζί μας (φέρτε καμιά κι εσείς) για να μαζέψουμε μετά ό,τι τυχόν σκουπίδια και απορρίματα υπάρξουν!! Πρέπει να είμαστε και περιβαλλοντικά ευαισθητοποιημένοι γαρ!\nΤέλος, σχετικά με άλλες ιδεούλες:\nΚάθε ιδέα ή πρωτοβουλία είναι ευπρόσδεκτη! Αποζητούμε να μας εκπλήξετε!\nΔυστυχώς στο χρονικό σημείο που είμαστε τώρα αλλαγές σε μέρος δεν μπορούν να γίνουν, γιατί έχουν βγει ήδη ανακοινώσεις, αφισάκι και δημοσιεύσεις και μέσω sites κοινωνικής δικτύωσης, όπου και έχει "φιξαριστεί" το μέρος συνάντησης. Θα ήταν ασυνεπές και τρομερά δύσκολο να το αλλάξουμε μόλις λίγες ώρες πριν, και ίσως μπερδευτεί κόσμος... Όμως, μες στις κουβέντες και συζητήσεις όσοι μαζευτούμε, μπορούμε να μαζέψουμε ιδέες για ένα επόμενο ακόμη πιο πλούσιο και δυναμικό "gathering"!! Όρεξη να'χουμε όλοι και μπορεί να καθιερωθεί άνετα σε τακτικό επίπεδο!!!!\nΑ! κάτι τελευταίο, μα πολύ σημαντικό: προτεινόμενη ώρα είναι προς αργά το απογευματάκι, μετά τις 18:00, ίσως προς19:00-20:00 κατά το σούρουπο, ώστε να έχουμε όλη τη βραδιά να αράξουμε!\nΤηλέφωνο επικοινωνίας της Ομάδας για οτιδήποτε προκύψει, χρειαστείτε, ή ιδέες ή προθυμία για ετοιμασία: 693 66 86 311\nΠαρ, 12 Αύγ 2011 10:06 am\nΜάγκες καλά να περάσετε ! Μακάρι να μπορούσα να έρθω ! Ξέρω δεν θα είναι το ίδιο χωρίς εμένα ( δεν πειράζει στο επόμενο xD ! ) , αλλά και πάλι θα περάσετε τέλεια !\nΠαρ, 12 Αύγ 2011 11:28 am\nΑύριο is THE day! Ανανεώθηκε το http://my.aegean.gr/summer11/ με περισσότερες λεπτομέρειες!\nΕυχαριστούμε Supersonic! θα'σαι "mentally" παρών, χαχα! Θα προτείνουμε να πιούμε κι ένα γύρο τεκίλες στην υγειά σου!!\nkrys1 και 98 μουσαφίρηδες!


Όταν η εξουσία... μεταφράζεται από πολιτικούς σε προνόμια\nΔημοσίευση 14 Σεπτεμβρίου 2018, 09:08 / Ανανεώθηκε 19 Σεπτεμβρίου 2018, 11:08\nΗ καταγγελία του βουλευτή της Ένωσης Κεντρώων Δ. Καρβαδέλλα\nΒγήκε το πρωί της Παρασκευής στον ΣΚΑΪ ο βουλευτής της Ένωσης Κεντρώων Δημήτρης Καβαδέλλας για να καταγγείλει ότι πήγε… απρόσκλητος στη ΔΕΘ και του ζήτησαν να πληρώσει εισιτήριο. Κάτι, δηλαδή, που θα έκανε οποιοδήποτε επισκέπτης που δεν θα ήταν προσκεκλημένος.\nΟ κ. Καβαδέλλας, όμως, θεωρεί ότι ο θεσμικός του ρόλος τού εξασφαλίζει το προνόμιο να μπαίνει όπου θέλει, όποτε θέλει! Το επιχείρημα, μάλιστα, που χρησιμοποιείσαι, ήταν αφοπλιστικό: «Γιατί, οι δημοσιογράφοι πληρώνετε εισιτήριο;» για να λάβει απάντηση από τη Μαρία Αναστασοπούλου, στην εκπομπή «Σήμερα», «φυσικά, αν δεν έχουμε διαπίστευση!».\nΗ ιστορία έχει ως εξής: Ο βουλευτής της Ένωσης Κεντρώων έλαβε πρόσκληση για την ημέρα των εγκαινίων της ΔΕΘ. Η πρόσκληση ήταν για συγκεκριμένη μέρα, δηλαδή. Ο ίδιος, ωστόσο, προτίμησε να επισκεφτεί την Εκθεση άλλη μέρα. Στην είσοδο, λοιπόν, οι υπεύθυνοι του ζήτησαν να πληρώσει εισιτήριο.\nΕ, ποιος είδε τον Θεό και δεν φοβήθηκε! Όπως μάλιστα είπε ο ίδιος, μετά τη φασαρία που έκανε, οι υπεύθυνοι του πρότειναν «να δώσετε το καλό παράδειγμα ως βουλευτής». Ψιλά γράμματα...\nΟ κ. Καβαδέλλας αφού έστειλε επιστολή στον πρόεδρο της Βουλής, Νίκο Βούτση, βγήκε και στα κανάλια, ισχυριζόμενος πως «ο βουλευτής δεν πρέπει να εμποδίζεται! Δεν έχουν δικαίωμα!».\nΥΓ: Στην πολιτική, το ήθος (πρέπει να) προηγείται…


ΕΙΜΑΣΤΕ ΕΛΛΗΝΕΣ: ΤΟ ΤΕΛΟΣ ΤΩΝ ΡΕΜΠΕΛΩΝ ΚΑΙ Η ΜΕΓΑΛΗ ΕΛΛΑΣ ΤΟ ΤΕΛΟΣ ΤΩΝ ΡΕΜΠΕΛΩΝ ΚΑΙ Η ΜΕΓΑΛΗ ΕΛΛΑΣ Είμαστε Έλληνες\nΟι προδότες τής αστικής κοινοβουλευτικής τυραννίας θα μείνουν άνευ προστάτη. Τα γραμμάτια που έχουν υπογράψει στον Παγκοσμιοποιητή Τύραννο είναι άνευ αντικρίσματος και θα μείνουν ανεξόφλητα. Η γεωπολιτική καταιγίδα που θα σκεπάσει την κίνηση των ρέμπελων που μάς είπε ο Θεός με το στόμα τού Αγίου Κοσμά τού Αιτωλού θα φέρει την αστραπιαία κίνηση των Ελλήνων υπό την Άγια Σκέπη. Και η συμφορά δεν θα προλάβει να κάνει την δουλειά της, όπως ακριβώς είπε ο Άγιος Πατέρας Παίσιος.\nΤις προάλλες μάθαμε με χρονική καθυστέρηση κάποιων ημερών ότι οι Τούρκοι αποβίβασαν στην Δυτική Ίμια τούς γνωστούς τους ισλαμιστές λαθρομετανάστες και πως είχαν λέγεται μαζί τους μια τουρκική σημαία! Είναι εκείνοι οι ρέμπελοι που τούς υποθάλπουν κράτος, παρακράτος και ψευτοσύμμαχοι και «αντιρατσιστές» με στοργή και πολιτογράφηση και άλλες πρόνοιες. Μάθαμε ακόμη πως τα σκάφη τού Ελληνικού Λιμενικού ήρθαν σε αντιπαράθεση με τα τουρκικά που τα εμπόδιζαν, ενώ στο τέλος οι Τούρκοι πήραν πίσω τούς λαθρομετανάστες.\nΟ σταθμός στα Ίμια τα λέει όλα. Είτε επρόκειτο για στάθμευση λόγω κακοκαιρίας είτε ήταν ένας τουρκικός έλεγχος στα ελληνικά αντανακλαστικά είτε μια πρόκληση πριν την πολεμική φλόγα, ο ρόλος των γυρολόγων, τής Τουρκίας και των γραικύλων πολιτικάντηδων που αγκαλιάζουν και φιλιώνουν με τούς βάρβαρους για τα μάτια τού εμποράκου των εθνών ξεγυμνώθηκε. Είδαμε πως στήνονται οι επαναστάσεις τού νεοταξισμού, προκειμένου τα έθνη να μείνουν σκλαβωμένα και ο Ρώσος ανταγωνιστής να παραμεριστεί.\nΚαι μπορεί η Ελλάς να μην έχει προς το παρόν μήτε ελληνική μήτε ορθόδοξη πολιτική ηγεσία, έχει όμως πάντοτε το ακριβότερο οικόπεδο τού κόσμου και τον προορισμό να ελευθερωθεί και να αποκατασταθεί σε κοινωνία και εθνική εδαφική κυριαρχία. Έχει σηκώσει το κεφάλι ο ελληνικός λαός με την προτροπή τού Λαϊκού Εθνικιστικού Κινήματος και είναι αποφασισμένος να φέρει ελληνική και επαναστατική διοίκηση δικαίου και ισχύος. Και ακόμη έχει τον Θεό και τούς Αγίους που δίδουν μάχη νικηφόρα για να συντριφτεί ο Διάβολος και η Παγκοσμιοποίηση στα εδάφη τής Αιώνιας Ελληνικής Αυτοκρατορίας.\nΤούρκος ιστορικός ονόματι Χαλίκ Ιναλτσίκ είπε στην τουρκοφυλλάδα Μιλιγκαζέτ ότι οι Ρώσοι έχουν πρόθεση να βγουν μέχρι τα Στενά τού Βοσπόρου και να φτάσουν στην Κωνσταντινούπολη, την Αιώνια Πρωτεύουσα τής Αυτοκρατορίας Μας. Θέλουν λέει ο Τούρκος ιστορικός να κρατήσουν και την Κωνσταντινούπολη και τα Στενά για τα δικά τους συμφέροντα μέσα στα πλαίσια τής Ευρασιατικής Ένωσης που περιλαμβάνει πρώην σοβιετικές χώρες.\nΚαι από την άλλη πλευρά, οι Ρώσοι μετά την απόσπαση τής Κριμαίας από την Ουκρανία, έχουν βάλει πλώρη για την απόσπαση τής Υπερδνειστερίας από την Μολδαβία. Να την πάρουν, αφού απορροφήσουν Χάρκοβο, Ντόνετσκ και Οδησσό. Περιοχές όλες όπου οι ρωσικοί πληθυσμοί έχουν υπεροχή και διακηρύξεις αυτονομίας. Παράλληλα η Αμερική κατεβάζει και εκείνη πλήθος στρατιωτικές δυνάμεις στις επίμαχες περιοχές.\nΣτην δε Κύπρο έρχεται η στρατιωτική Άσκηση Νέμεση με τη συμμετοχή Ελλάδος, Κύπρου, ΗΠΑ και Ισραήλ. Πιο πριν όμως οι Τούρκοι κατέβασαν μια φρεγάτα πλήρως εξοπλισμένη με ελικοδρόμιο για πολεμικά ελικόπτερα και πυραυλικά συστήματα. Και μαζί της ήρθαν συνοδεία δύο υποβρύχια. Τα κοιτάσματα τού φυσικού αερίου είναι ο ένας λόγος, κάτι για το οποίο γίνεται και η άσκηση Νέμεση. Και η τουρκική συμμετοχή στην νέα γεωπολιτική κατάσταση τής Ανατολικής Μεσογείου που θα οδηγήσει σε πόλεμο παγκόσμιο είναι ο άλλος λόγος.\nΗ ψεύτικη επανάσταση που σκοπεύουν να μάς φέρουν με τούς διεθνιστές και τούς ξένους μακελάρηδες, μόλις η Τουρκία στρέψει τα πυρά της σε ελληνικό νησί, θα διαλυθεί σαν τούς κόκκους άμμου που σκορπίζει ο αγέρας. Μαζί της θα σκορπιστεί και το ανθελληνικό καθεστώς τής αστικής και ξενοκίνητης κοινοβουλευτικής τυραννίας.\nΗ Ελλάς θα αποκτήσει την Εθνική και Λαϊκή Εξουσία που τής πρέπει. Και οι Ρώσοι ας έρθουν για να βάλουν τέρμα στις φιλοδοξίες τού αντίχριστου και σταυρωτή νεοταξισμού. Τότε ακριβώς είναι που θα μιλήσει ο Θεός. Το αίμα θα ρεύσει άφθονο και θα πλεύσει μέσα του δίχρονο δαμάλι. Πυρηνικές φλόγες τής κόλασης θα κάνουν όλους τούς μεγάλους μέσα σε μια στιγμή μικρούς. Η δε Ελλάς θα αναστηθεί πλήρης ελευθερίας, πρώτα πολιτικής, ευθύς αμέσως και εδαφικής.\nΝέα μνημόνια δεν θα υπάρξουν. Οι ψευτοσύμμαχοι ξέρουν πως η Ελλάς αλλάζει χέρια ελληνικά, ορθόδοξα και εθνικιστικά. Οι φυλακές θα λιώσουν και οι Έλληνες θα χαλάσουν την ασχήμια την ξενική και στο κοινοβούλιο και στις γειτονιές. Τζαμιά ούτε που θα ρίξουν μισή πέτρα. Η δε Κωνσταντινούπολη και τα Στενά θα αλλάξουν όντως χέρια. Και η Ανατολική Αυτοκρατορία, η Ρωμανία Μας, θα ξαναστηθεί. Γιατί τα χέρια αυτά θα είναι Ελληνικά.\nΣτην Αρχή Λαϊκό και Εθνικιστικό Καθεστώς. Ο Ελληνικός Στρατός θα συντρίψει τον Τούρκο. Και η Κωνσταντινούπολη θα μάς δοθεί, γιατί οι άφρονες δεν θα μπορέσουν να την κρατήσουν. Πλήρης επαλήθευση των Γερόντων τής Πίστης. Και πλήρης Ανάσταση τής Μεγάλης και Ορθόδοξης Ελλάδος. Αυτό έρχεται.


Κλιματική αλλαγή και ασφάλεια | Το Κουτί της Πανδώρας\nH Κλιματική Αλλαγή θεωρείται ένα πρόβλημα παγκόσμιας εμβέλειας που έχει εξελιχθεί σε σοβαρή απειλή για τη ζωή πάνω στον Πλανήτη. Δεν αποτελεί μόνο περιβαλλοντικό πρόβλημα αλλά έχει και πολιτικές διαστάσεις καθώς επιφέρει δυσκολίες στις σχέσεις των κρατών.\nΧάιδα Βασιλική 21/04/2019 | 12:02\nΣτόχος του άρθρου αποτελεί η διερεύνηση του προβλήματος της Κλιματικής Αλλαγής όσων αφορά τις επιπτώσεις της στην εθνική και παγκόσμια ασφάλεια. Γίνεται αναφορά των απειλών που εγκυμονεί η κλιματική αλλαγή στην παγκόσμια ειρήνη και σταθερότητα, καθώς και των περιοχών του πλανήτη που αναμένεται να πληγούν περισσότερο από αυτή.\nΤο ζήτημα της κλιματικής αλλαγής το οποίο απειλεί να πλήξει την ευημερία των πολιτών όλων των χωρών έχει λάβει σημαντικές διαστάσεις τις τελευταίες δεκαετίες. Η κλιματική αλλαγή ή αλλιώς υπερθέρμανση του πλανήτη (global warming) αναφέρεται στο φαινόμενο της αύξησης της θερμοκρασίας της γης τα τελευταία 200 χρόνια. Η κλιματική αλλαγή δεν αναφέρεται μόνο στη μεταβολή της θερμοκρασίας αλλά και σε καιρικά φαινόμενα όπως βροχές, χιόνια, άνεμοι, μεταβολή της στάθμης των ωκεανών κ.λπ. H κλιματική αλλαγή μπορεί να αναλυθεί σε δύο συνιστώσες, η πρώτη είναι ανθρωπογενής, δηλαδή οφείλεται στον ανθρώπινο παράγοντα και η δεύτερη αναφέρεται σε φυσικούς παράγοντες που σε αυτήν την περίπτωση η τρέχουσα κλιματική αλλαγή λαμβάνει χώρα σε ένα πλαίσιο μεταβλητότητας του κλίματος της Γης, όπου οι ψυχρές περίοδοι (π.χ. η εποχή των παγετώνων) εναλλάσσονται με τις θερμές περιόδους και το αντίστροφο. Aπό την δεκαετία του 1990 είχαν θεσπιστεί πληθώρα διατάξεων που αφορούσαν στην επιβάρυνση του περιβάλλοντος και τις εκπομπές αερίων από διάφορους βιομηχανικούς κλάδους.\nΤο συνέδριο του Ρίο το 1992, το πρωτόκολλο του Κιότο το 1997 και η Συνθήκη του Παρισίου το 2015, έθεσαν τις βάσεις για να δημιουργηθεί έναν ισχυρό νομοθετικό πλαίσιο το οποίο θα αποτρέπει τους εκάστοτε κλάδους από το να επιβαρύνουν το φυσικό περιβάλλον και την ατμόσφαιρα. Το Συμβούλιο Ασφαλείας του ΟΗΕ εγκύπτει στην κλιματική αλλαγή και τις επιπτώσεις της στη διεθνή ασφάλεια. Σημαντικές είναι οι επιπτώσεις της Κλιματικής Αλλαγής στην εθνική και παγκόσμια ασφάλεια, οι οποίες είναι ποικίλες και εντοπίζονται τόσο σε εθνικό όσο και παγκόσμιο πλαίσιο. Ιδιαζόντως σχετικά με την ειρήνη και σταθερότητα στις περιοχές που θα πληγούν περισσότερο από αυτή, ειδικά εάν αναλογιστούμε τις περιπτώσεις κρατών που καλούνται να αντιμετωπίσουν την πρόκληση της διασυνοριακής διαχείρισης υδάτινων πόρων.\nΚρίνεται λοιπόν απαραίτητη η άμεση εφαρμογή μιας παγκόσμιας πολιτικής για το κλίμα και η πιστή τήρηση των μέτρων της. Οι εκπομπές αερίων του θερμοκηπίου αυξάνονται κατά 5 %, όπως ορίζει το Πρωτόκολλο του Κιότο, η αύξηση της θερμοκρασίας ξεπερνάει τους 2 o C, όπως ορίζει η Συμφωνία του Παρισιού, παράλληλα με μια αλλαγή στα κέντρα ισχύος της πολιτικής τάξης. Παρατηρείται η άνοδος της Κίνας και της Ινδίας, καθώς και η ταυτόχρονη απώλεια ισχύος της Αμερικής.\nΑναταραχές στο διεθνές σύστημα προβλέπονται και η πολιτική για το κλίμα συναντά σημαντικά εμπόδια ως προς την εφαρμογή της. Είναι σαφές ότι πολλά ζητήματα που σχετίζονται με τον αντίκτυπο της κλιματικής αλλαγής στη διεθνή ασφάλεια είναι αλληλένδετα και απαιτούν ολοκληρωμένες πολιτικές απαντήσεις. Η Ευρωπαϊκή Ένωση προσπαθεί να κρατήσει την ισορροπία, λαμβάνοντας ηγετικό ρόλο, να πείσει την Αμερική αλλά και τις ασιατικές δυνάμεις για την σπουδαιότητα των συλλογικών μέτρων που πρέπει να εφαρμοστούν άμεσα. (Στόχοι 20-20-20: Η πρώτη δέσμη μέτρων της ΕΕ για το κλίμα και την ενέργεια έθετε τρεις βασικούς στόχους για το 2020: μείωση των εκπομπών αερίων του θερμοκηπίου κατά 20%, αύξηση του μεριδίου των ανανεώσιμων πηγών ενέργειας στο 20%, βελτίωση της ενεργειακής απόδοσης κατά 20%).\nΗ επιδείνωση της ξηρασίας, της έλλειψης νερού και της υποβάθμισης του εδάφους, η άνοδος του επιπέδου της θάλασσας και οι καταστροφές από τις πλημμύρες και τις καταιγίδες, το λιώσιμο των πάγων και η καταστροφή του τροπικού δάσους του Αμαζονίου ή η απώλεια του ασιατικού θερινού μουσώνα με τις συνέπειες στις γύρω περιοχές, αυξάνουν τις διαμάχες γύρω από την χρήση της γης και συντείνουν στην μετανάστευση εξαιτίας της αλλαγής του κλίματος. Η παγκόσμια άνοδος της θερμοκρασίας, θέτει σε κίνδυνο τις ζωές πολλών ανθρώπων, ιδίως στις αναπτυσσόμενες περιοχές. Πόλεμοι δεν θα ξεσπάσουν με αφορμή το κλίμα, αλλά οι συγκρούσεις μεταξύ των κρατών πυροδοτούνται και ο χειρισμός τους είναι δύσκολος.\nΜε αποτέλεσμα να αυξάνεται η βία, υποκινούμενη από την φτώχεια, λόγω έλλειψης πόρων, και να απειλείται η ανθρώπινη ασφάλεια. Στα αδύναμα και ευάλωτα κράτη με χαλαρούς θεσμούς και συστήματα διακυβέρνησης, η ήδη εύθραυστη σταθερότητα βρίσκεται σε αυξημένο κίνδυνο, καθώς αδυνατούν να προσαρμοστούν στα έντονα καιρικά φαινόμενα. Όσο μεγαλύτερη είναι η άνοδος της θερμοκρασίας, τόσο μεγαλύτερο και το αντίκτυπο στην ασφάλεια.\n1.Η αύξηση των αδύναμων και ευάλωτων κρατών, διότι διαθέτουν ανεπαρκείς θεσμούς και επικεντρώνονται σε μονοπωλιακές αγορές, οι οποίοι πλήττονται έτι περισσότερο από την επίδραση της κλιματικής αλλαγής.\n4. Η αύξηση της μετανάστευσης, «περιβαλλοντικοί πρόσφυγες», σε συνδυασμό με την αποτυχία διαχείρισης των καταστροφών από τα έντονα καιρικά φαινόμενα μπορεί να πυροδοτήσουν συγκρούσεις, αδύνατο να αντιμετωπιστούν χωρίς την στήριξη του στρατού και της αστυνομίας.\nΗ έλλειψη σταθερότητας, τα αποτυχημένα κράτη, οι διάχυτες δομές βίας και ο κίνδυνος για την ασφάλεια στα κράτη που είναι πολιτικά και κοινωνικά ευάλωτα, αποτελεί πρόκληση για την κλασική πολιτική ασφαλείας.\nΟι κοινωνικές συνέπειες της κλιματικής αλλαγής δεν είναι ίδιες στον κόσμο αλλά διαφέρουν από περιοχή σε περιοχή, χωρίς να σημαίνει πως οικονομικά εύρωστες χώρες δεν αντιμετωπίζουν προκλήσεις, όπως οι αναταραχές που εκδηλώνονται λόγω των πολιτικών για το κλίμα ή η έλλειψη επιδοτήσεων και οικονομικών κινήτρων για ιδιώτες, που τα βαθύτερα αίτιά τους εντοπίζονται στις κοινωνικές ανισότητες εντός των κρατών αυτών (π.χ. Κίτρινα Γιλέκα στη Γαλλία και η απόφαση να παύσουν οι επιδοτήσεις υβριδικών αυτοκινήτων στη Βρετανία).\nΟι περιοχές που πλήττονται περισσότερο είναι η Βόρεια Αφρική, η Ζώνη Sahel , η Νότια Αφρική, η Κεντρική Ασία, η Ινδία, το Πακιστάν, το Μπαγκλαντές, η Κίνα, η Καραϊβική και Κόλπος του Μεξικού, οι Άνδεις και περιοχή του Αμαζονίου. Χαρακτηριστικό των παραπάνω περιοχών είναι τα ακραία καιρικά φαινόμενα, τα οποία λόγω της κλιματικής αλλαγής θα αυξηθούν, η γεωγραφική τους θέση, η μορφολογία τους και το κλίμα τους που τα καθιστούν ακόμη πιο εκτεθειμένα στις συνέπειες της Κλιματικής Αλλαγής και τέλος η πολιτικοοικονομική τους αστάθεια – τρωτότητα. Επομένως η κλιματική αλλαγή θα αποδυναμώσει περισσότερο την οικονομία αυτών των χωρών, που ήδη ανήκουν στις φτωχότερες του κόσμου, θα επιδεινώσει τις συνθήκες ασφάλειας και οι ικανότητες της κυβέρνησης θα υπονομευτούν από και τις περιβαλλοντικές κρίσεις\nH πολιτική για το κλίμα πρέπει να γίνει επομένως προληπτική πολιτική ασφαλείας. Εάν η πολιτική για το κλίμα καταφέρει να μειώσει την θερμοκρασία κατά 2°C, η απειλή για την παγκόσμια ασφάλεια πιθανό να αποτραπεί. Στην περίπτωση αποτυχίας των προσπαθειών «μετριασμού» και «προσαρμογής» στην κλιματική αλλαγή, οι κίνδυνοι που σχετίζονται με την ασφάλεια θα αρχίσουν να εκδηλώνονται σε διάφορες περιοχές του κόσμου περίπου από το 2025- 2040\n* Η Χάιδα Βασιλική είναι Αρχικελευστής Λ.Σ


Φόροι: Ποιοι θα «κουρευτούν» παρά την πανδημία | Moneyreview.gr\nBusiness & Finance Τετάρτη 7/04/2021, 14:15 ΑΚΗΣ ΑΘΑΝΑΣΟΠΟΥΛΟΣ\n7 Απριλίου, 2021 Τε 07/04/2021, 14:15\nΨηλά στην ατζέντα του οικονομικού επιτελείου βρίσκονται οι φοροελαφρύνσεις που θα μπορούσαν να δώσουν ώθηση στην επανεκκίνηση της οικονομίας μόλις αρθούν οι περιορισμοί λόγω πανδημίας. Στο ίδιο κλίμα είναι και οι προτάσεις της Τράπεζας της Ελλάδος.\nΌπως τονίζεται στην ετήσια έκθεση τού διοικητή της ΤτΕ, η επίτευξη βιώσιμων ρυθμών ανάπτυξης είναι απαραίτητη προκειμένου να επιστρέψει η δημοσιονομική ισορροπία. Επισημαίνεται, μάλιστα, ότι προς αυτήν ην κατεύθυνση θα πρέπει να δοθούν φορολογικά κίνητρα για ιδιωτικές επενδύσεις, να μειωθούν περαιτέρω οι φορολογικοί συντελεστές και οι ασφαλιστικές εισφορές και να υλοποιηθεί ένα φιλόδοξο πρόγραμμα δημοσίων επενδύσεων. Αντίστοιχες παρατηρήσεις περιείχε και η έκθεση της επιτροπής Πισσαρίδη. Οι φόροι που βρίσκονται στο τραπέζι του υπουργείου Οικονομικών είναι:\nφόρος επιχειρήσεων: έχει ήδη μειωθεί στο 24% και εξετάζεται το ενδεχόμενο να μειωθεί περαιτέρω στο 20% την επόμενη χρονιά\nπροκαταβολή φόρου: είναι πολύ πιθανό να εφαρμοστεί και φέτος η μείωση της προκαταβολής από 30% έως και 100% (που ίσχυσε πέρυσι) ανάλογα με τη μείωση του τζίρου\nεισφορά αλληλεγγύης: το σενάριο προβλέπει την επέκταση της αναστολής της εισφοράς αλληλεγγύης και για το 2022. Αφορά εργαζομένους στον ιδιωτικό τομέα και φορολογουμένους που έχουν εισοδήματα από επιχειρηματικές δραστηριότητες, αγροτικές εκμεταλλεύσεις, ακίνητα και κινητές αξίες. Απώτερος στόχος είναι η πλήρης κατάργηση της εισφοράς για όλους τους φορολογούμενους\nτέλος επιτηδεύματος: κυμαίνεται από 600 έως και 1.000 ευρώ το χρόνο. Η κυβέρνηση έχει διαμηνύσει ότι είναι στο σχεδιασμό της να καταργηθεί, κάτι που δεν αποκλείεται να συμβεί από φέτος\nΕΝΦΙΑ: μόλις ολοκληρωθεί η αναμόρφωση των αντικειμενικών αξιών, το οικονομικό επιτελείο θα εξετάσει το ενδεχόμενο να προχωρήσει από φέτος σε μεσοσταθμική μείωση του ΕΝΦΙΑ κατά 8%.\nΌπως σημειώνεται στην έκθεση τής ΤτΕ, η μεγέθυνση τού ΑΕΠ είναι καθοριστικής σημασίας για την επιστροφή στη δημοσιονομική ισορροπία και την διασφάλιση της βιωσιμότητας του δημόσιου χρέους. Επισημαίνεται, πάντως, ότι τα μέτρα στήριξης θα πρέπει να συνεχιστούν για όσο διάστημα απαιτείται λόγω της πανδημίας. Η απόσυρσή τους, όπως τονίζεται στην έκθεση, θα πρέπει να γίνει σταδιακά και προσεκτικά ώστε να μην υπάρξουν νέοι κίνδυνοι ύφεσης και διόγκωσης των οφειλών φυσικών και νομικών προσώπων που έχουν πληγεί από την καραντίνα.\nΗ έκθεση τονίζει ότι θα πρέπει να δοθεί ώθηση στην ανάπτυξη μέσω επενδύσεων στην ψηφιακή μεταρρύθμιση και την πράσινη οικονομία. Το πρόγραμμα δημοσίων επενδύσεων θεωρείται καθοριστικής σημασίας λόγω τού υψηλού δημοσιονομικού πολλαπλασιαστή, αλλά και του μεγάλου επενδυτικού κενού στην ελληνική οικονομία. Ειδικότερα, στην έκθεση τονίζεται ότι ο πολλαπλασιαστής των δημόσιων επενδύσεων για τις ανεπτυγμένες οικονομίες σε περιόδους αβεβαιότητας εκτιμάται αρκετά μεγαλύτερος της μονάδας για μια περίοδο δύο ετών.\nΦορολογία Τράπεζα της Ελλάδος Επενδύσεις Πράσινη οικονομία


Λέσβος: Το χρονικό μιας ακροδεξιάς προβοκατσιας – Lefteria\nΣτην πρόσκληση του κ. Κουτσαντώνη ανταποκρίνονται γνωστοί ακροδεξιοίτης Μυτιλήνης και κάνουν τις σχετικές αναρτήσεις στο Facebook.\nΠαράλληλα ο Λ. Κουτσαντώνης βγάζει μια διακήρυξη, μισή σελίδα κείμενο, της κίνησής του. Σε αυτή δηλώνει πως στόχος του είναι η αποϊσλαμοποίηση της Λέσβου. Η ΝΔ Λέσβου αρνείται να συμμαζέψει τον κ. Κουτσαντώνη. Ο πολιτικός του μέντορας, βουλευτής Λέσβου του κόμματοςΧαράλαμπος Αθανασίου, παρακολουθεί τα τεκταινόμενα ατάραχος.\nΤο σύνολο της τοπικής ΝΔ και της ακροδεξιάς κάνουν σαν αφιονισμένοιόταν γίνεται γνωστό πως ετοιμάζεται η μεταφορά μερίδας προσφύγων από την Μόρια στο χώρο άλλου πρώην στρατιωτικού φυλακίου, κοντά στη Μυτιλήνη.\nΔευτέρα 19 του μήνα πραγματοποιείται κινητοποίηση κατοίκων του χωριού Μόρια στην πόλη της Μυτιλήνης.\nΟμάδα 20 Χρυσαυγιτών είναι παρούσα και επιβάλει τα συνθήματα της. Στο τέλος της κινητοποίησης οι Χρυσαυγίτες επιτίθενται σε νέες γυναίκες που παρακολουθούν την κινητοποίηση και στο Δήμαρχο Λέσβου Σπύρο Γαληνό.\nΤο βράδυ πραγματοποιείται Δημοτικό Συμβούλιο και καταδικάζει τις επιθέσεις στην δημοσιογράφο, τις νεαρές γυναίκες και το Δήμαρχο.\nΤο σχετικό ψήφισμα αρνούνται να το ψηφίσουν οι Δημοτικοί Σύμβουλοι της ΝΔ. Μερικές ώρες νωρίτερα η ΝΔ της Λέσβου είχε ανακοινώσει πως χαιρετίζει τους πολίτες που παρακολούθησαν την υποστολή της σημαίας. Το μήνυμα σαφές. Η πλήρως ελεγχόμενη από τον τοπικό βουλευτή του κόμματος Χαράλαμπο Αθανασίου ΝΟΔΕ καλύπτει τις επιθέσεις σε δημοσιογράφους και πολίτες.\nΣτην περίπτωση της Λέσβου η κοινωνική βάση αυτού του σχηματισμού μορφοποιήθηκε το καλοκαίρι του 2015 την περίοδο του δημοψηφίσματος.\nΉταν το μπλοκ του «Ναι». Εκείνη την εξαιρετικά κρίσιμη περίοδο η Χρυσή Αυγή είχε εξαφανιστεί από το νησί. Δεν έκανε ούτε μια εξόρμηση, δεν έβγαλε ούτε μια ανακοίνωση. Ήταν μια ευγενική προσφορά στο μπλοκ του «Ναι», από το οποίο προέρχεται και η πραγματική τοπική ηγεσία της. Κοινωνικά το μπλοκ αυτό συγκροτείται από μικροαστικά και μεσοαστικά στρώματα της πόλης και των χωριών του νησιού.\nΤο μήνυμα που βγήκε ήταν «οι πρόσφυγες θα φέρουν αρρώστιες και επιδημίες στο νησί».\nΕκεί ήταν και ορισμένοι στενοί συνεργάτες του κ. Αθανασίου που παρακολουθούσαν και σιγοντάριζαν την κινδυνολογία για τη δημόσια υγεία.\nΝίκος Μαναβής –«Πριν»\nLiberation 25 Σεπτεμβρίου 2016 Αρθρα\nΠροηγούμενες Προηγούμενο άρθρο: Χιλή, Κύπρος, χαλκός: Ποιήματα και τραγούδια για τις δύο χώρες, Σάββατο 1 Οκτώβρη, 8.30 μ.μ.\nΕπόμενες Επόμενο άρθρο: Δικάζουν τα μέλη του κινήματος «Δεν Πληρώνω»


ΠΑΝΗΓΥΡΙ ΠΡΟΦΗΤΗ ΗΛΙΑ: Τρέχον μέτρο το… πονηρόν! | maximipoli.gr\n← Tα εθιμοτυπικά πανηγύρια των χωριών μας, επιστήμη σπατάλης και αδιαφάνειας\nΕπίκαιρη ερώτηση για την προστασία από τις πλημμύρες του οικισμού Άγιου Κωνσταντίνου στο Χαλκούτσι →\nΠΑΝΗΓΥΡΙ ΠΡΟΦΗΤΗ ΗΛΙΑ: Τρέχον μέτρο το… πονηρόν!\nPosted on 21 Ιουλίου 2013 by maximipoli\nΜε πολύ ενδιαφέρον αναμένεται ο οικονομικός απολογισμός από το πανηγύρι του Προφήτη Ηλία στη Σκάλα Ωρωπού. Η συμμετοχή φέτος των μικροπωλητών, πρέπει να σημείωσε ρεκόρ και σε μικρούς πάγκους, αλλά και σε… «πολυκαταστήματα»! Τα τρέχοντα μέτρα που φιλοξένησαν όλα αυτά τα πρόχειρα «καταστήματα», ήταν περίπου χίλια (1000), αν υπολογίσουμε πως το μήκος του χώρου που στήθηκαν φτάνει τα 320 μέτρα και υπήρχαν δύο ενδιάμεσοι διάδρομοι των δύο πλευρών ο καθένας.\nΣύμφωνα με πληροφορίες από τη δημοτική αρχή, έγιναν 80 αιτήσεις μικροπωλητών, στις οποίες δόθηκαν άδειες και το ποσόν που θα μπει στο ταμείο του δήμου είναι περίπου 19.000 ευρώ! Η εικόνα όμως δεν δικαιολογεί αυτού του ύψους το οικονομικό αποτέλεσμα. Η τιμή του τρέχοντος μέτρου ήταν 40 και 50 ευρώ.\nΣε αναμονή λοιπόν για τα επίσημα στοιχεία.\nΝα ενημερώσουμε, πως μέλη της δημοτικής επιτροπής διενέργειας του πανηγυριού ήταν οι εκλεγμένοι σύμβουλοι, Χρήστος Τσεκρετζής (αντιδήμαρχος) και Μελέτης Βρούβας και Γιάννης Λιθαδιώτης (τοπικοί σύμβουλοι της Σκάλας).\nΈνα από τα… «πολυκαταστήματα», που δεν δικαιολογούν παραχώρηση με τρέχον μέτρο.\nOne Response to ΠΑΝΗΓΥΡΙ ΠΡΟΦΗΤΗ ΗΛΙΑ: Τρέχον μέτρο το… πονηρόν!\n21 Ιουλίου 2013 at 20:12\nΠρώτα είχαμε τον ΒΛΑΧΟ με τα τιμολόγια της ΤΣΙΤΣΙΚΑΣ και του ΓΑΡΜΠΗ\nτώρα εχουμε τον ΠΕΠΠΑ με τον ΑΝΤΩΝΗ και τα λεφτάκια από το πανυγύρι\nτου ΚΑΛΑΜΟΥ για να κάνει τις ΞΑΠΛΩΣΤΡΕΣ .\nΤ’ωρα ποιούς άλλους θα δα…. ο ΠΕΠΠΑΣ για να πάρει τις ΟΜΠΡΕΛΕΣ και\nνα παρατήσει το ΔΥΧΤΙ ένας θεός ξέρει.\nΚατά τα ‘αλλα ο ΚΑΛΑΜΟΣ έμεινε πάλι χωρίς ΝΕΡΟ και αυτό το ΣΑΒΒΑΤΟ .\nΚαλό ΚΑΛΟΚΑΙΡΙ σε όλους μας .


Το μυστικό του Τσιτσιπά βρίσκεται, πλέον, στο μυαλό… | Liberal.gr\nΟ μεγάλος φετινός στόχος του Στέφανου Τσιτσιπά ήταν από την αρχή το Ρολάν Γκαρός. Οχι να πάει για μια ακόμη καλή εμφάνιση και πορεία, αλλά για να φτάσει στον τελικό - κι αν τα καταφέρει να το σηκώσει. Οπως στο Μόντε Κάρλο, στη Βαρκελώνη και στη Ρώμη έτσι και στο Παρίσι, το αγαπημένο του χώμα είναι εκείνο που θα τον βοηθήσει να πετύχει το πρώτο από τα πολύ μεγάλα του όνειρα. Αλλωστε, πέρα από την καθαρά αγωνιστική του βελτίωση "πετάει", πλέον, κυρίως ψυχολογικά.\nΣε ένα προηγούμενο σημείωμα είχα αναλύσει τον ρόλο που παίζει στην εξέλιξή του ο ψυχολόγος του Κώστας Περγαντής που με επιμονή προσπάθησε και κατάφερε να βγάλει από το μυαλό του τον φόβο που τον κυρίευε, κυρίως όταν βρισκόταν απέναντί σε θεωρητικά κατώτερο αντίπαλο, τον οποίο αισθανόταν «υποχρεωμένος» να νικήσει. Ενώ δηλαδή στην Μελβούρνη έχανε με 2-0 από τον Ράφα Ναδάλ και κατάφερε να το γυρίσει σε 3-2, στις περιπτώσεις που αντιμετώπισε μικρότερα ονόματα όπως π.χ. τον Ζβέρεφ ή τον Χούρκατς έχασε αγχωμένος από την αρχή ως το τέλος.\nΤώρα, αυτό το «κουσούρι» φαίνεται πως το έχει πετάξει από πάνω του. Μπαίνει απόλυτα συγκεντρωμένος με τεράστια εμπιστοσύνη στον εαυτό του και καταφέρνει να πετυχαίνει δύσκολα σερί νικών. Αν απομονώσουμε τα αποτελέσματα της ως τώρα φετινής χρονιάς, θα διαπιστώσουμε - ίσως και με έκπληξη – ότι βρίσκεται στο Νο 1 της παγκόσμιας κατάταξης. Κι αυτό το οφείλει όχι μόνο στα προβλήματα των υπόλοιπων αλλά και στο γεμάτο αυτοπεποίθηση παιχνίδι του.\nΔεν ήταν δύσκολο να παρατηρήσει κανείς τον αέρα με τον οποίο έπαιξε πριν λίγες μέρες απέναντι στον Ναδάλ, χάνοντας στις λεπτομέρειες, μα και κόντρα στον Τζόκοβιτς την Παρασκευή και το Σάββατο. Εχασε μεν, αλλά κάτω από πολύ ιδιαίτερες συνθήκες, σε ματς που κράτησε δύο μέρες λόγω βροχής, ήταν «σα να παίξαμε δύο αγώνες» και - όπως δήλωσε μετά ο νικητής - «κρίθηκε όχι από ένα πόντο, αλλά από ένα χτύπημα».\nΕιδικά το μεσημέρι του Σαββάτου είδαμε παιχνίδι κυρίως ψυχολογίας, όπου η αυτοσυγκέντρωση και το ποιος θα πάρει τον αέρα του άλλου έπαιξαν το μεγαλύτερο ρόλο. Αυτό έγινε και το όπλο που βοήθησε του Τσιτσιπά «να το πάει ως το τέλος» απέναντι στην ποιότητα και στην πληρότητα του Τζόκοβιτς, άσχετα αν το αποτέλεσμα δεν ήταν εκείνο που ήθελε, καθώς έπεσε σε κάποια από αυτά που λέμε «αβίαστα λάθη». Μη μας διαφεύγει πως είναι ακόμη 22 χρόνων…\nΜια και μιλάμε για το μέλλον και το Ρολάν Γκαρός, εδώ ο «βασιλιάς στο χώμα» και φαβορί θα είναι ο Ράφα Ναδάλ, μέχρι να σταματήσει να παίζει. Εχει ήδη 13 κατακτήσεις στο Παρίσι… Φέτος, απαλλαγμένος από τραυματισμούς, έφτασε ως τα προημιτελικά σε Μόντε Κάρλο, Μαδρίτη, πέρασε στον κυριακάτικο τελικό της Ρώμης, ενώ στη Βαρκελώνη σήκωσε το Masters απέναντι στον Τσιτσιπά. Στα 34 δείχνει σε καλή κατάσταση, μα δεν είναι πια ανίκητος…. Από την άλλη, κανείς δεν μπορεί να ξεγράψει τον Νόβακ Τζόκοβιτς, το Νο 1 της παγκόσμιας κατάταξης εδώ και χρόνια. Ο Σέρβος δείχνει να ανεβάζει ρυθμούς, μετά τις αποτυχίες του στα τουρνουά της Μαδρίτης και του Βελιγραδίου.\nΓια να καταλάβουμε, πάντως, τον συντελεστή δυσκολίας, στο κάδρο βρίσκεται και ο Ντομινίκ Τιμ. Οι ειδικοί τον θεωρούν «νέο Ναδάλ» στο χώμα. Ο Αυστριακός, που έχει ήδη παίξει σε τελικό Ρολάν Γκαρός διαδοχικά το 2018 και 2019, βρίσκεται στο 4 της παγκόσμιας κατάταξης, ακριβώς πάνω από τον Στέφανο, αλλά η φετινή σεζόν δεν τον πάει καλά. Μετά τα ημιτελικά της Μαδρίτης, αποκλείστηκε νωρίς στη Ρώμη, έχοντας ενοχλήσεις στο γόνατο, που δεν τον αφήνουν να αποδώσει στο 100%.\nΑντίστοιχα, μικρότερα θέματα τραυματισμού, αντιμετωπίζει και ο Ντανίλ Μεντβέντεφ. Σε Μαδρίτη και Ρώμη, όπου έχει παίξει φέτος, αποκλείστηκε νωρίς και δεν δείχνει καλά. Αντίθετα, ο Τσιτσιπάς μοιάζει να περνάει περίοδο εξαιρετικής φόρμας, χωρίς τραυματισμούς και ενοχλήσεις. Να θυμηθούμε, ότι ξεκίνησε κατακτώντας το 1000άρι του Μόντε Κάρλο, ενώ αμέσως μετά έχασε τον τελικό της Βαρκελώνης στις λεπτομέρειες από τον Ναδάλ. Στη Μαδρίτη δεν τα πήγε καλά καθώς αποκλείστηκε στους «16», ενώ τώρα στη Ρώμη λογικά θα νικούσε τον Τζόκοβιτς, αν το ματς δεν σταματούσε και δεν άλλαζε μέρα.\nΕκτός από αυτοπεποίθηση έχει, πλέον, αποκτήσει αυτοσυγκράτηση την ώρα του μεγάλου ενθουσιασμού που παλιότερα τον παρέσυρε, και μεγαλύτερη σοβαρότητα, στοιχεία που τον κρατάνε συγκεντρωμένο στο παιχνίδι του. Αποδεικνύει ότι στο χώμα είναι πολύ δυνατός και τώρα μένει να κάνει συντήρηση (από Δευτέρα μπαίνει στο 250άρι τουρνουά της Λιόν) μέχρι να ξεκινήσει το Γαλλικό Οπεν.\nΡόλο θα παίξει και η τύχη, οπότε καλό θα ήταν στην κλήρωση να αποφύγει τη «μεριά» του Ναδάλ, ώστε αν τα καταφέρει να τον βρει μόνο στον τελικό. Πέρυσι, πριν από 7,5 μήνες για την ακρίβεια, έφτασε ως τα ημιτελικά του Ρολάν Γκαρός, παίζοντας εξαιρετικά και χάνοντας από τον Τζόκοβιτς με 3-2 σετ. Σε σχέση με τότε, όπου όλη η χρονιά σχεδόν είχε πάει στράφι λόγω κορονοϊού, πλέον μοιάζει πολύ πιο έτοιμος.


Νέος αέρας φυσά στα πανιά σας, αγαπητοί Κριοί! Η σπάνια και επεκτατική Έκλειψη Σελήνης και Πανσέληνος στον Τοξότη, ενεργοποιεί τον οραματιστή 9ο Οίκο σας. Η θέα τύχη θα προωθήσει τις δράσεις σας, γι’ αυτό βγείτε από τη ζώνη άνεσής σας για όσα ονειρεύεστε.\nΜπορεί να αφορούν ένα εγχείρημα, ένα ταξίδι μετά την άρση των περιορισμών. Να ξέρετε ότι δεν αποκλείεται μια χαλαρή επαφή σας να αποκτήσει περισσότερη θέρμη μέσα στις επόμενες δύο εβδομάδες!\nΤο πάθος σας παίρνει την ανιούσα, αγαπητοί Ταύροι! Γι’ αυτό φροντίζει η Έκλειψη Σελήνης και Πανσέληνος στον Τοξότη, που πυροδοτεί τον 8ο Οίκο σας του ερωτισμού.\nΗ ανάγκη σας για επαφή είναι ακατανίκητη και απόλυτα συντονισμένη με τη σαγήνη σας. Το μόνο που πρέπει να αποφασίσετε, είναι ότι οι δράσεις σας στο εξής θα εκφράζουν την καρδιά σας.\nΟι επόμενες δύο εβδομάδες θα σας δείξουν την πορεία που πρέπει να ακολουθήσετε – και ίσως να είναι κάποιο που παραγκωνίζετε για καιρό!\nζώδια σήμερα 26/05 Δίδυμοι\nΓίνετε «διπλοί» και στην καθημερινότητα, αγαπητοί Δίδυμοι! Το ευνοεί η Έκλειψη Σελήνης και Πανσέληνος στον Τοξότη, που κεντρίζει τον 7ο Οίκο σας των συμπράξεων. Πρόκειται για τη συνέχεια ενός διετούς κύκλου εκλείψεων στον άξονα Τοξότη – Διδύμων, που φέρνει μεγάλες αλλαγές στα πάθη και τους έρωτές σας. Δεν αποκλείεται τις επόμενες δύο έως τέσσερεις εβδομάδες να φτάσετε σε ένα ορόσημο σε μια καίρια σχέση. Μια πολυπόθητη συμφωνία μπορεί να καταλήξει, άλλοι θα νιώσετε έτοιμοι για να δεσμευτείτε και προσωπικά. Κάθε προσέγγιση τώρα θα είναι τώρα παραγωγική και παθιασμένη!\nΗ ευημερία σας αφυπνίζεται, αγαπητοί Καρκίνοι! Φροντίζει γι’ αυτό η Έκλειψη Σελήνης και Πανσέληνο στον Τοξότη, που θωρακίζει τον 6ο Οίκο σας της υγείας. Ξεχάστε – και συγχωρήστε τις διατροφικές υπερβολές του τελευταίου διαστήματος… Τώρα ανοίγει ένας νέος κύκλος, που θα θέσει τα θεμέλια για να απολαύσετε ακμαίοι το καλοκαίρι. Φροντίστε τη διατροφή σας, εντάξτε την άσκηση στην καθημερινότητά σας. Με αργά και σταθερά βήματα, θα μετατρέψετε το σώμα σας στο «ναό» που πρέπει!\nζώδια σήμερα 26/05 Λέων\nΑγαπητοί Λέοντες, γνωρίζετε ότι έχετε έναν φωτεινό στόχο σε σχήμα καρδιάς στην πλάτη σας; Ο φτερωτός Έρωτας τον βλέπει και στοχεύει εκεί, χάρη στην Έκλειψη Σελήνης και Πανσέληνο στον Τοξότη. Η φόρτιση στον 5ο Οίκο σας της αγάπης και της λάμψης, θα δώσει στους αδέσμευτους προοπτικές ακόμα και μέσω διαδικτύου. Επίσης ευνοείται η απόκτηση απογόνων. Πάντως ποιες αλλαγές κι αν θέλετε να κάνετε στην προσωπική σας ζωή, αυτή είναι η στιγμή να ξεκινήσετε!\nΕστιάστε στο σπιτικό σας, αγαπητοί Παρθένοι! Το ευνοεί η Έκλειψη Σελήνης και Πανσέληνος στον Τοξότη, που ενεργοποιεί τον 4ο Οίκο σας. Σίγουρα ασχοληθήκατε με τους χώρους σας στη διάρκεια της καραντίνας – αλλά πόσο λειτουργικές είναι οι όποιες αλλαγές κάνατε; Ίσως χρειάζεστε μια προσωπική σας γωνιά, είτε να αναθεωρήσετε τους οικιακούς κανόνες. Συζητήστε με τους δικούς σας ανθρώπους, ακόμα κι αν νιώθετε κάπως πιο ευαίσθητοι. Προτιμήστε την οδό της κατανόησης, αντί να προσπαθείτε να λύσετε τα προβλήματα των άλλων!\nζώδια σήμερα 26/05 Ζυγός\nΕίστε έτοιμοι να κλείσετε συμφωνίες, αγαπητοί Ζυγοί; Με την Έκλειψη Σελήνης και Πανσέληνο στον Τοξότη, φωταγωγείται ο 3ος Οίκος σας των συμπράξεων! Ο δρόμος ανοίγει για πολλά υποσχόμενες συνεργασίες, ίσως με έναν φίλο ή συνεργάτη. Αν κάνατε διαπραγματεύσεις τελευταία, τις επόμενες δύο με τέσσερεις εβδομάδες θα καταλήξετε με ευτυχείς προοπτικές. Φροντίστε να ικανοποιηθείτε πλήρως, γιατί η συμφωνία σας θα έχει διάρκεια!\nΉρθε η ώρα για εισπράξεις, αγαπητοί Σκορπιοί! Η Έκλειψη Σελήνης και Πανσέληνος στον Τοξότη, συνεχίζει τον διετή κύκλο εκλείψεων στον οικονομικό σας άξονα. Αυτό σημαίνει ότι θα αρχίσετε να λαμβάνετε τους καρπούς κόπων που καταβάλατε τους τελευταίους έξι μήνες, ενώ θα αποκαλύψει και κρυμμένες ευκαιρίες. Ακόμα κι αν οι τωρινές εισπράξεις σας δεν είναι ικανοποιητικές, σύντομα μπορούν να γίνουν. Διεκδικήστε όσα δικαιούστε, είτε επεκτείνετε το γνωστικό και αποδοτικό σας πεδίο!\nΕτοιμαστείτε για μια ανάταση, αγαπητοί Τοξότες! Η μοναδική για φέτος Πανσέληνος στο ζώδιό σας, αποτελεί ταυτόχρονα Έκλειψη Σελήνης. Είναι η τρίτη από τέσσερεις εκπλήξεις στα δικά σας εδάφη, μεταξύ Ιουνίου 2020 και Δεκεμβρίου 2021. Κάθε προσωπική πρόοδο και αλλαγή που επιδιώκετε εδώ και έξι μήνες μέχρι έναν χρόνο, μπορεί να θριαμβεύει τις επόμενες τέσσερεις εβδομάδες. Οι εκλείψεις αποκαλύπτουν κρυμμένες ευκαιρίες, που θα πρέπει να αδράξετε γρήγορα. Η αλλαγή είναι αναπόφευκτη, γι’ αυτό μην αντισταθείτε και αφήστε το επόμενο κεφάλαιο της ζωής σας να ξεδιπλωθεί… Ακόμα κι αν νιώσετε άβολα για λίγο, γρήγορα θα βρείτε τον βηματισμό σας!\nΑγαπητοί Αιγόκεροι, η στήριξη υπάρχει παντού γύρω σας και δεν πρέπει να κινήστε μόνοι! Το διαβεβαιώνει η Έκλειψη Σελήνης και Πανσέληνος στον Τοξότη, που ενδυναμώνει τον 12ο Οίκο σας της πνευματικότητας και της ενδοσκόπησης. Αφεθείτε στην ανώτερη σοφία σας και αφήστε να σας οδηγήσει. Ένας θεραπευτής ή σύμβουλος μπορεί να σας στηρίξει μέχρι τη γραμμή τερματισμού. Ενίοτε, ο πιο αποδοτικός τρόπος είναι να παραδίνεστε στο σύμπαν και να αφήνετε να κάνει τη δουλειά του!\nΕπιστρατεύσετε τους συμμάχους σας, αγαπητοί Υδροχόοι! Μια ορμητική Έκλειψη Σελήνης και Πανσέληνος στον Τοξότη, ενεργοποιεί τον 11ο Οίκο σας των ομαδικών εγχειρημάτων. Κάθε συνέργεια θα φέρει νίκες, που θα ωφελήσουν το κοινωνικό σύνολο και τον τρόπο που σκέφτονται οι άλλοι. Δεν αποκλείεται τις επόμενες δύο εβδομάδες να εμπλακείτε περισσότερο με την πολιτική, τον ακτιβισμό ή τα κοινοτικά θέματα. Αφήστε τον εγωκεντρισμό σας, εστιάσετε στην ομαδική πτυχή σας!\nΑγαπητοί Ιχθύες, η ευκαιρία σας χτυπά την πόρτα! Η Έκλειψη Σελήνης και Πανσέληνο στον Τοξότη, φορτίζει τον 10ο Οίκο σας των φιλοδοξιών και της επιτυχίας. Ανταποκριθείτε στη συγκυρία, θέστε νέους στόχους και θα δείτε την καριέρα σας να απογειώνεται. Αν δεν έχετε γνωστοποιήσει κάποιες από τις δυνατότητές σας, αυτή είναι η στιγμή να το κάνετε. Προετοιμαστείτε και εμφανισιακά για την ανέλιξή σας, με μια ανανέωση της γκαρνταρόμπας σας… Δείτε το ως επένδυση για το μέλλον σας!


Ολυμπιακοί Αγώνες του Τόκιο: Τι σημαίνει η νέα κατάσταση έκτακτης ανάγκης στην Ιαπωνία | The Indicator\n23 Απριλίου 2021 • Ώρα δημοσίευσης: 9:44 μμ\nΗ Ιαπωνία κήρυξε σήμερα -για τρίτη φορά από την έναρξη της πανδημίας- τη χώρα σε κατάσταση έκτακτης ανάγκης, προκειμένου να περιορίσει την ταχεία εξάπλωση του κορωνοϊού. Τα μέτρα σε περιοχές της Ιαπωνίας, συμπεριλαμβανομένου του Τόκιο, μέχρι στιγμής απέτυχαν να περιορίσουν τις λοιμώξεις που προκαλούνται από μια μεταδοτική παραλλαγή του ιού.\nΗ τελευταία κατάσταση έκτακτης ανάγκης καλύπτει το Τόκιο και τις δυτικές μητροπόλεις της Οζάκα, του Κιότο και του Χόγκο, όπου φιλοξενούνται περίπου το ένα τέταρτο του πληθυσμού της Ιαπωνίας των 126 εκατομμυρίων ανθρώπων. Ο περιορισμός των 17 ημερών αρχίζει την Κυριακή και θα διαρκέσει έως τις 11 Μαΐου, λίγο μετά το τέλος των διακοπών της “χρυσής εβδομάδας” της Ιαπωνίας.\nΙαπωνίακατάσταση έκτακτης ανάγκηςΟλυμπιακοί ΑγώνεςΤόκιο


Η Εντίθ Πιαφ έκανε ό,τι γούσταρε και λογαριασμό δεν έδωσε... - Provocateur\nΚΟΥΙΖ: Πόσο το ’χεις με τον Βασίλη Παπακωνσταντίνου;\nQuiz | Ποια χώρα ΕΠΙΒΑΛΛΕΤΑΙ να υποστηρίξεις στο Μουντιάλ;\nΔιαβα.Ζουμε | "1984", του Τζορτζ Όργουελ\n5 λόγοι που ο Χιού Λόρι είναι ο Λεονάρντο Ντα Βίντσι της εποχής μας!\nΔιαβα.Ζουμε | "Άνθρωπος για όλες τις δουλειές", του Τσαρλς Μπουκόβσκι\n110 φορές που η Κατερίνα Γώγου μας είπε την ωμή αλήθεια (κι εμείς την αγνοήσαμε!)\n2Την είπανε χοντρή κι η τύπισσα ΓΛΕΝΤΗΣΕ όλο το Ίνσταγκραμ!\n3Πώς θα ήταν 8 πριγκίπισσες της Disney αν έκαναν "Καριέρα"\n4H χορεύτρια με αμαξίδιο που αρνήθηκε να χάσει όταν η ζωή "την έκλεψε"\nΗ Εντίθ Πιαφ έκανε ό,τι γούσταρε και λογαριασμό δεν έδωσε ΠΟΤΕ\n40.000 άνθρωποι μαζεύτηκαν να την αποχαιρετήσουν. Περισσότεροι κι από εκείνους που γιόρτασαν το τέλος του Β’ Παγκοσμίου Πολέμου.\nΑν ζούσε σήμερα, θα κρέμονταν από το μπράτσο κάποιου πολύ νεότερού της άντρα, θα παραπατούσε μεθυσμένα στα βρώμικα πεζοδρόμια του Παρισιού, θα φούμαρε και θα τραγούδαγε, καρφώνοντας μας πάντα ευθεία, στο κέντρο της καρδιάς μας. Το "σπουργιτάκι" από το εργατικό 20ο διαμέρισμα, ίσως η μεγαλύτερη τραγουδίστρια της γαλλικής σκηνής, που έφυγε από τη ζωή υπό αδιευκρίνιστες συνθήκες σε ηλικία 48 ετών, είχε μια ασίγαστη πείνα για επιδοκιμασία, είτε αυτή προέρχονταν από το βλέμμα του "ενός", είτε των πολλών. Μια πείνα που δεν κατάφεραν να κορέσουν ούτε η δόξα, ούτε τα χρήματα, τα οποία σκοπούσε απλόχερα, αφήνοντας πίσω της χρέη όπως ο Κοντορεβυθούλης ψίχουλα.\nΗ Πιάφ ξεκίνησε τη ζωή της ως Edith Giovanna Gassion, στις 19 Δεκεμβρίου του 1915, στην αξιοθρήνητη Rue de Belleville της γαλλικής πρωτεύουσας, όπου οι γονείς της προσπαθούσαν να επιβιώσουν ανάμεσα σε χιλιάδες άλλους- θύματα της οικονομικής ύφεσης, οι οποίοι έπαιρναν κάθε πρωί τους δρόμους προς τις πιο εύπορες συνοικίες για να βγάλουν χρήματα τραγουδώντας και χορεύοντας στις γωνίες.\nΗ μητέρα της, μια ακόμα καλλιτέχνης του δρόμου ιταλο-αλγερινής καταγωγής, άφησε τη μικρή Εντίθ στην φροντίδα του πατέρα της, δηλαδή της γιαγιάς της, η οποία ήταν προϊσταμένη οίκου ανοχής στη Νορμανδία. Εκείνη επέβλεψε την ανατροφή της μέχρι που η μικρή έγινε 14 οπότε και επέστρεψε στο Παρίσι και στον πατέρα της. Το 1919, τυφλώνεται για δύο χρόνια λόγω της κακής ποιότητας ζωής της. Η όραση της θα επανέλθει χωρίς κάποια θεραπεία.\nΗ νεαρή Εντίθ θα περάσει τα επόμενα έξι χρόνια της ζωής της σουλατσάροντας τους δρόμους του Παρισού, πρώτα ως μέρος ενός τρίου αποτελούμενου από την ίδια, την αδερφή της και τον πατέρα της. Το τρίο διαλύθηκε σύντομα και οι δύο αδερφές αυτονομήθηκαν παρουσιάζοντας το δικό τους υπαίθριο show. Κάπου εκεί εμφανίζεται ο πρώτος άντρας στη ζωή της Louis Dapont. Ο έρωτας αυτός έφερε στη ζωή τη Μαρσέλ, η οποία σύντομα πέθανε από μηνιγγίτιδα. Οι φήμες που συνθέτουν τον τεράστιο μύθο της Πιάφ, τη θέλουν να κοιμάται εκείνο το βράδυ με άντρες, με μόνο σκοπό να πληρώσει τα έξοδα της κηδείας.\nΤο μικροσκοπιμό πλάσμα, ύψους 1.42 μ., άκουσε για πρώτη φορά στους δρόμους της Piggale ο Louis Leplée, ιδιοκτήτης του κλαμπ Le Gerny όπου συγχρωτίζονταν η αριστοκρατία και ο υπόκοσμος της εποχής. Αφού τη βάφτισε "Mome Piaf" της έδωσε πρωταγωνιστικό ρόλο στο πρόγραμμα του κλαμπ.\nΗ αντίδραση του κοινού ήταν ενθουσιώδης. Η σαγρέ φωνή που ξεπηδούσε από το αδύναμο κοριτσάκι με τα έντονα χαρακτηριστικά καθήλωσε τους θαμώνες του μαγαζιού ντυμένο στα μαύρα και η φήμη δεν άργησε να διαδοθεί. Ο Leplée, δολοφονήθηκε το ’36 και η ίδια κατηγορήθηκε για συμμετοχή στο έγκλημα-, η απόσταση που η νεαρή τραγουδίστρια είχε βάλει ανάμεσα στον παλιό εαυτό της και στη νέα βελτιωμένη έκδοσή της ήταν μεγάλη.\nΑπό το ’35 ως τις παραμονές του μεγάλου πολέμου, η καριέρα της Πιαφ πήγαινε πρίμα. Αλλά και στη διάρκεια του πολέμου, εκείνη συνέχισε να εμφανίζεται αφού είχε πολλούς θαυμαστές ανάμεσα στους Γερμανούς κατακτητές. Κάποιοι ψίθυροι αναφορικά με τη στάση της –υπερβολικά φιλική προς τις δυνάμεις κατοχής- κατασιγάστηκαν μετά την απελευθέρωση όταν έγινε γνωστό ότι η Πιαφ διατηρούσε δεσμούς με την Αντίσταση και βοήθησε στην φυγή πολλών καταζητούμενων.\nΗ μεταπολεμική εποχή βρήκε την Πιαφ στο ζενίθ των δυνάμεών της, ενισχυμένη από μια σταθερή ομάδα φίλων και συνεργατών που την υποστήριζαν σε κάθε εγχείρημά της. Μάλιστα, η φήμη της διέσχισε τον Ατλαντικό όπου ταξίδεψε στις αρχές της δεκαετίας του ’50 για τηλεοπτικές εμφανίσεις και συναυλίες. Στο απόγειο της δόξας της η Πιαφ ήταν η καλύτερα αμειβόμενη τραγουδίστρια στον κόσμο και ένας από τους ελάχιστους ανθρώπους που μπορούσαν να λανσάρουν την καριέρα άλλων καλλιτεχνών με ένα πρόσταγμά τους. Ο Σαρλ Αζναβούρ και ο Ιβ Μοντάν, είναι δύο μόνο παραδείγματα της εξουσίας που ασκούσε στα ακροατήρια.\nΟ ούριος άνεμος που έπνεε στην καριέρα της Πιαφ, δεν αντικαθρεφτίστηκε ποτέ στα τραγούδια της. Αυτά μιλούσαν εμμονικά για τη ζωή στον δρόμο, για πάθη που αναφλέγονται και ζωές που γίνονται συντρίμμια. Εμπνευσμένα από την προσωπική ζωή της τραγουδίστριας, η οποία ήταν έρμαιο των ερώτων της, της κακής τύχης της και της εξίσου κακής υγείας της, είναι σκοτεινά και δραματικά.\nΟ αγαπημένος της Μαρσέλ Σερντάν, παγκόσμιος πρωταθλητής της πυγμαχίας και θρύλος στη Γαλλία, πέθανε σε αεροπορικό δυστύχημα το 1949 αφήνοντας την απαρηγόρητη. Οι επόμενες σχέσεις της δεν αποδείχθηκαν ιδιαίτερα ικανοποιητικές. Η εξάρτησή της από τα αναλγητικά και το αλκοόλ γίνονταν κάθε μέρα πιο ισχυρή και με τη συνδρομή της ρευματοειδούς αρθρίτιδας και των τριών διαδοχικών τραυματισμών της σε αυτοκινητικά ατυχήματα που την άφησαν με σοβαρούς πόνους.\nΤο ’62, ταλαιπωρημένη αλλά πάντα παρούσα επί σκηνής, η Πιαφ παντρεύτηκε τον κατά πολλά χρόνια νεότερό της Théo Sarapo, έναν ελληνικής καταγωγής κομμωτή και τραγουδιστή. Μαζί έζησαν ένα χρόνο κατά τον οποίο η υγεία της τραγουδίστριας πήγαινε από το κακό στο χειρότερο –είχε πλέον διαγνωστεί με καρκίνο στο συκώτι. Παρόλα αυτά εκείνη κατάφερε την άνοιξη του ’63 να ηχογραφήσει το τελευταίο τραγούδι της "L'Homme de Berlin". Πέθανε τον Οκτώβριο της ίδιας χρόνιας στο σπίτι της στην Γκρας στη Γαλλική Ριβιέρα μετά από εβδομάδες στις οποίες έμπαινε και έβγαινε από το κώμα. Ο άντρας της και η νοσοκόμα που ζούσε μαζί τους τον τελευταίο καιρό μετέφεραν τη σωρό της στο Παρίσι χωρίς να ενημερώσουν τις αρχές σεβόμενοι, όπως είπαν, την τελευταία επιθυμία της. Το αποτέλεσμα είναι πως, αν και διατυπώθηκαν επιφυλάξεις για τα αίτια του θανάτου της Πιαφ, το μυστήριο που τον περιβάλει θα μείνει ως έχει διά παντός.\nΗ Πιαφ ετάφη στο πιο γνωστό νεκροταφείο του Παρισιού, το Père Lachaise, όπου αναπαύονται μερικά από τα μεγαλύτερα ονόματα των γραμμάτων και των τεχνών, χωρίς την ευλογία της καθολικής εκκλησίας που έκρινε ότι ο βίος της καλλιτέχνιδας παραήταν σκανδαλώδης. Το πλήρες όνομά της όταν πέθανε ήταν Edith Giovanna Lamboukas –Λαμπουκάς ήταν το πραγματικό, ελληνικό, επώνυμο του Σαραπό.Πέθανε μόνη, παραμορφωμένη από τους ρευματισμούς, νικημένη από τον καρκίνο και πάμπτωχη. Για να την αποχαιρετήσουν στριμώχτηκαν γύρω από το νεκροταφείο 40.000 άνθρωποι. Περισσότεροι κι από κείνους που γιόρτασαν το τέλος του Β’ Παγκοσμίου Πολέμου...\nΟι ήρωες της Ντίσνεϋ έγιναν πραγματικοί άνθρωποι και μας τρέλαναν\n10 πράγματα που μας δίδαξε η πρώτη βδομάδα του Μουντιάλ\nΣτοίχημα ότι δεν ξέρεις από πού προέκυψαν 5 λέξεις που χρησιμοποιούμε κάθε μέρα!\n12 καθημερινά προβλήματα τόσο μικρά κι όμως τόσο ΤΕΡΑΣΤΙΑ\nΓια ποιο λόγο είναι παράνομο να "μοιραστείς" το εισιτήριο στο Μετρό; ΔΙAΒΑΣΕ\nΚαλά που έφυγε ο Σκουντής απ’ το μικρόφωνο και γίναμε ΝΒΑ! ΔΙAΒΑΣΕ\nΑγνή συμπόνια σ’ αυτούς που έρχονται πάντα δεύτεροι! ΔΙAΒΑΣΕ\nΚι αν απαγορεύσεις το "καμάκι", σταματάς την παρενόχληση; ΔΙAΒΑΣΕ\nO Αλκίνοος Ιωαννίδης στο Provocateur ΔΙAΒΑΣΕ\nΚΟΥΙΖ: Πόσο το ’χεις με τον Βασίλη Παπακωνσταντίνου; ΔΙAΒΑΣΕ\nΔιαβα.Ζουμε | "Άνθρωπος για όλες τις δουλειές", του Τσαρλς Μπουκόβσκι ΔΙAΒΑΣΕ\nΚΟΡΙΤΣΙΑ ΣΤ’ ΑΣΤΕΡΙΑ: Ο Ράιαν Γκόσλινγκ θα υποδυθεί τον Νηλ Άρμστρονγκ! ΔΙAΒΑΣΕ\nΠώς θα ήταν 8 πριγκίπισσες της Disney αν έκαναν "Καριέρα" ΔΙAΒΑΣΕ\nΗ Έρη Ρίτσου άργησε να καταλάβει ποιος ήταν ο Γιάννης Ρίτσος ΔΙAΒΑΣΕ\n10 πράγματα που μας δίδαξε η πρώτη βδομάδα του Μουντιάλ ΔΙAΒΑΣΕ\nQuiz | Ποια χώρα ΕΠΙΒΑΛΛΕΤΑΙ να υποστηρίξεις στο Μουντιάλ; ΔΙAΒΑΣΕ\n7+1 χαμένες φάσεις στην ιστορία των Μουντιάλ που άξιζαν μια δεύτερη ευκαιρία! ΔΙAΒΑΣΕ\n10 παικταράδες που δεν γιόρτασαν ποτέ τη "μέρα κατά του καπνίσματος"! ΔΙAΒΑΣΕ\nΟι ήρωες της Ντίσνεϋ έγιναν πραγματικοί άνθρωποι και μας τρέλαναν ΔΙAΒΑΣΕ\nΣτοίχημα ότι δεν ξέρεις από πού προέκυψαν 5 λέξεις που χρησιμοποιούμε κάθε μέρα! ΔΙAΒΑΣΕ\nΗ adidas ενεργοποιεί τη δύναμη των sports σε ένα κίνημα ενάντια της θαλάσσιας ρύπανσης από πλαστικό ΔΙAΒΑΣΕ\n12 καθημερινά προβλήματα τόσο μικρά κι όμως τόσο ΤΕΡΑΣΤΙΑ ΔΙAΒΑΣΕ\nΗ επιστήμη μίλησε: Τηγανητές πατάτες πιο υγιεινές απ’ τη σαλάτα! ΔΙAΒΑΣΕ\n5 γκουρμεδιές που μπορεί να τις φτιάξει κι ο τελευταίος άσχετος! ΔΙAΒΑΣΕ\nΞε-φεύγουμε | Λος Άντζελες ΔΙAΒΑΣΕ\nTravel.Gram | Κεφαλονιά, μη μου μιλάς για καλοκαίρια... ΔΙAΒΑΣΕ\nΞε-φεύγουμε | Σλοβενία ΔΙAΒΑΣΕ\nΞε-Φεύγουμε | Μάλαγα ΔΙAΒΑΣΕ


Θα πάρει αποφάσεις το ΔΣ της Ν.Σαλαμίνας – Athlitiki\nΘα πάρει αποφάσεις το ΔΣ της Ν.Σαλαμίνας\nΓια όλα τα θέματα που αφορούν τη Νέα Σαλαμίνα, μίλησε στον Super Sport FM 104.0, ο πρόεδρος της ομάδας, Θουκής Θουκιδίδης.\nΓια τη χρονιά που ολοκληρώθηκε…\n«Η Νέα Σαλαμίνα έκλεισε με μια νίκη τις αγωνιστικές υποχρεώσεις. Πήραμε την 5η θέση που μας κάνει περήφανους. Είμαστε πολύ ευχαριστημένοι αφού ξεκινήσαμε με στόχο να είμαστε κοντά στην 6η θέση. Από την 1η αγωνιστική, η ομάδα παρουσίασε ένα πολύ καλό πρόσωπο. Οι στόχοι μας θα είναι περίπου οι ίδιοι τη νέα χρονιά. Θα κάνουμε ότι μπορούμε για να κρατήσουμε την ομάδα στα ψηλά. Του χρόνου θα είναι πιο ανταγωνιστικό το πρωτάθλημα, όμως ελπίζουμε να ανταποκριθούμε στις υποχρεώσεις μας».\nΓια τις απώλειες ποδοσφαιριστών που προσέφεραν πολλά…\n«Θα υπάρξουν κάποιες αποχωρήσεις πρωτοκλασάτων ποδοσφαιριστών. Έτσι είναι το ποδόσφαιρο, πρέπει να το δεχτούμε. Πιστεύουμε στην ομάδα και στον προπονητή για να αντικαταστήσουμε αυτούς που θα αποχωρήσουν».\nΑν θα συνεχίσει στην προεδρία…\n«Η θητεία του δ.σ. λήγει με το τέλος της σεζόν. Στις 29 του μήνα θα γίνει εκλογική συνέλευση. Θέλω να πιστεύω ότι οι περισσότεροι θα συνεχίσουν. Αύριο έχουμε την τελευταία μας συνεδρία και την Τετάρτη θα μπορούμε να απαντήσουμε στο ερώτημα, ποιοι θα συνεχίσουν».


Τετάρτη 14.09.2011, Ειρήνη Μισκία συνέντευξη στον Αντ.Παραρά | blog καθημερινής ενημέρωσης\nΤετάρτη 14.09.2011, Ειρήνη Μισκία συνέντευξη στον Αντ.Παραρά\nALPHA 94,7, η αντιδήμαρχος πολιτισμού του δήμου Καστοριάς μίλησε στον Αντ. Παραρά για την προσπάθεια του Δήμου να προσελκύσει τουρίστες από ολόκληρη την Ελλάδα.\nΔημοσιεύτηκε απο τον adolphholyman στις 15,Σεπτέμβριος, 2011, 11:13 πμ. στις Κατηγορίες Συνεντεύξεις. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


TALES OF A CRAZY WORLD: Κεφαλλονιά: Το πιο γαμάτο ψήφισμα!\nΓαμώτο, θα ήθελα πολύ να την δω αυτή την συνέλευση... Και ήμουνα στο νησί μέχρι το μεσημέρι της Κυριακής, αλλά βιαζόμουνα ο μαλάκας να γυρίσω στο Σύνταγμα. Διάβασε τι ψηφίσανε οι άνθρωποι!\nPosted by PiKei at 10:31 AM\nΗ ευτυχία δεν είναι ουτοπία, δεν είναι αμαρτία, δεν είναι εξαίρεση στη ζωή μας. Δεν είναι ελάχιστες στιγμές στο σύνολο του χρόνου που μας έχει δοθεί να βιώσουμε. Το παρατεταμένο γέλιο της παρέας δεν είναι λόγος εξορκισμού. Δεν πληρώνουμε με δυσβάστακτα βάσανα τις όποιες αναλαμπές ευτυχίας ζούμε κατά καιρούς. Δεν είναι κάτι που θα συμβεί στο μέλλον. Δεν είναι κάτι που συνέβει στο παρελθόν και δεν πρόκειται να ξαναέρθει.\nΗ ευτυχία είναι λειτουργική δυνατότητα του "συστήματος" άνθρωπος. Είναι η ικανοποίηση του καθημερινού καινούριου, της καθημερινής ανανέωσης. Είναι το νέο πρόσωπο της κάθε μέρας. Είναι η χαρά του να ζεις τη στιγμή που είναι μέρος του μέλλοντος. Είναι η χαρά του να ζεις τη στιγμή που χτίζει το μέλλον. Είναι η νίκη του να διδάσκεσαι από το παρελθόν και να μην κάνεις συνέχεια τα ίδια λάθη. Είναι η ζωή με αυτοκριτική. Είναι η ζωή χωρίς ενοχές. Είναι η ζωή του εμείς. Είναι η ζωή του εγώ και εμείς ταυτόχρονα.\nΧαιρετίζω με ενθουσιασμό τη συνέλευση της Κεφαλλονιάς που προτρέπει σε διαρκή ευτυχία. Γιατί είναι ο μοναδικός τρόπος να ζει κάποιος και να τιμά την ύπαρξή του.\nΠιστεύω ότι είναι καιρός να αρχίσει να διδάσκεται στα σχολεία μας.\nΓια γράψε κι άλλα τέτοια... Πολύ μου άρεσε το σχόλιό σου.


"Ένας Χρόνος μεγάλων μεταρρυθμίσεων στις τράπεζες" Συνέντευξη του Υφ. Οικονομικών κ. Γ. Ζαββού στο "Πρώτο θέμα" - Συνεντεύξεις - Άρθρα - Media - Υπουργείο Οικονομικών\n"Ένας Χρόνος μεγάλων μεταρρυθμίσεων στις τράπεζες" Συνέντευξη του Υφ. Οικονομικών κ. Γ. Ζαββού στο "Πρώτο θέμα"\nΈχει περάσει ένας χρόνος από τότε που η κυβέρνηση ανέλαβε τη διακυβέρνηση της χώρας. Ως ο αρμόδιος υφυπουργός για το χρηματοπιστωτικό σύστημα, τι μέτρα έχετε πάρει και σκοπεύετε να πάρετε για την ενίσχυση του τραπεζικού συστήματος;\nΣτις 7 Ιουλίου 2019, η κυβέρνηση πήρε ισχυρή λαϊκή εντολή να υλοποιήσει ένα πρόγραμμα εμπροσθοβαρών μεταρρυθμίσεων που θα βγάλουν τη χώρα από την κρίση, θα ενισχύσουν την ανάπτυξη, κυρίως με την προσέλκυση επενδύσεων και τη δημιουργία νέων θέσεων εργασίας. Και νομίζω ότι μέσα σε μόλις 12 μήνες, η κυβέρνηση του Κυριάκου Μητσοτάκη απέδειξε πόσα πολλά μπορεί να καταφέρει μια κυβέρνηση που έχει πρόγραμμα, μεθοδικότητα και αποφασιστικότητα. Κορυφαία ήταν η μεταρρύθμιση του τραπεζικού συστήματος με την μείωση του τεράστιου όγκου των κόκκινων δανείων, μιας τροχοπέδης που στερεί την ρευστότητα από την πραγματική οικονομία. Μέσα σε χρόνους ρεκόρ, η κυβέρνηση σχεδίασε, διαπραγματεύτηκε, ψήφισε και εφάρμοσε το σχέδιο Ηρακλής. Το σχέδιο βρίσκεται σήμερα σε πλήρη λειτουργία εφόσον σε λιγότερο από 7 μήνες μετά την νομοθέτηση του, και παρά την μεγάλη κρίση του κορονοϊού, έχει ήδη ενταχθεί σε αυτό μια συστημικη τράπεζα και σύμφωνα με τις δηλώσεις τους θα ενταχθούν σε αυτό μέσα στη χρονιά και οι άλλες τρεις. Σκεφτείτε απλά ότι στην Ιταλία που είχε εφαρμόσει αυτό το σύστημα κάτω από πολύ ευνοϊκότερες συνθήκες καμία τράπεζα δεν είχε ενταχθεί στο αντίστοιχο σχέδιο την πρώτη χρονιά. Με το σχέδιο Ηρακλής θα πετύχουμε σε σύντομο χρονικό διάστημα τη μείωση των κόκκινων δανείων κατά 30-35 δις ευρώ. Πρόκειται για συστημικη λύση εμβελείας που αλλάζει τα δεδομένα του τραπεζικού συστήματος το οποίο για μεγάλο χρονικό διάστημα ήταν βαλτωμένο λογω έλλειψης ρεαλιστική λύσης και πολιτικής αποφασιστικότητας. Η σημαντικότερη επιτυχία είναι ότι με τον Ηρακλή δεν επιβαρύνεται ο Έλληνας φορολογούμενος. Αντίθετα, είναι ο επενδυτής που επωμίζεται το κόστος της μείωσης των κόκκινων δανείων.\nΠιστεύετε ότι ο Ηρακλής θα μπορούσε να επεκταθεί αν χρειαστεί;\nΒεβαίως στο βαθμό που υπάρξει η ζήτηση από μέρους των τραπεζών, μπορούν να δοθούν παρατάσεις του προγράμματος, δηλαδή η εφαρμογή ενός Ηρακλή ΙΙ. Αυτό συνέβη και στο αντίστοιχο ιταλικό πρόγραμμα, όπου λόγω της επιτυχίας του δοθήκαν τρεις παρατάσεις, μειώνοντας ακόμη μεγαλύτερο όγκο κόκκινων δανείων από αυτά που είχαν προβλεφθεί αρχικά. Το σχήμα του Ηρακλή υποστήριξαν έμπρακτα οι διεθνείς επενδυτές αλλά κυρίως οι κορυφαίοι Ευρωπαίοι ιθύνοντες του τραπεζικού συστήματος. Η κυβέρνηση, μολονότι η χώρα δεν είχε επενδυτική βαθμίδα, πέτυχε την λεγομένη μηδενική στάθμιση κινδύνου για τα χρεόγραφα υψηλής πιστοληπτικής διαβάθμισης (senior bonds). Σταθερός στόχος της κυβέρνησης είναι η μείωση των κόκκινων δανείων στα αντίστοιχα ευρωπαϊκά επίπεδα. Η μείωση των κόκκινων δανείων δημιουργεί τις προϋποθέσεις για να χρηματοδοτηθούν οι επιχειρήσεις και τα νοικοκυριά. Παράλληλα, υποστηρίζουμε οποιαδήποτε ευρωπαϊκή πρωτοβουλία που θα έχει στόχο τη μείωση των κόκκινων δανείων και την ενίσχυση της ευστάθειας και ευρωστίας του τραπεζικού συστήματος. Πρωτοστατούμε εξάλλου στις Ευρωπαϊκές διεργασίες που αποσκοπούν στην ολοκλήρωση της Ευρωπαϊκής Τραπεζικής ένωσης με Ευρωπαϊκό Σύστημα εγγύησης των καταθέσεων.\nΤο σκάνδαλο της Folli Follie ζημίωσε την αξιοπιστία της ελληνικής κεφαλαιαγοράς και πλήττει μέχρι σήμερα την επενδυτική κοινότητα. Πιστεύετε ότι το νομοσχέδιο για την εταιρική διακυβέρνηση, το οποίο συζητείται αυτές τις ημέρες, είναι αρκετό για να αντιμετωπίσει παρόμοια σκάνδαλα στο μέλλον;\nΣτην περίπτωση της Folli Follie οι φύλακες συνελήφθησαν «κοιμώμενοι», δηλαδή οι αρχές που ήταν επιφορτισμένες με την προστασία του επενδυτικού κοινού κρινόμενες εκ του αποτελέσματος δεν λειτούργησαν αποτελεσματικά. Η υπόθεση αυτή έπληξε καίρια την αξιοπιστία της ελληνικής κεφαλαιαγοράς. Η ελληνική κυβέρνηση φέρνοντας το σχέδιο νόμου για την εταιρική διακυβέρνηση θέλει να αποκαταστήσει στους επενδυτές την αξιοπιστία του ελληνικού χρηματιστηρίου και της κεφαλαιαγοράς. Σκοπεύει να κάνει το χρηματιστήριο ένα πραγματικό κόμβο άντλησης κεφαλαίων για τις ελληνικές επιχειρήσεις. Επιπλέον, χρειαζόμαστε ένα σύγχρονο πλαίσιο εταιρικής διακυβέρνησης αφού το τελευταίο είναι του 2002 και έκτοτε υπάρχουν σημαντικές εξελίξεις που δεν αποτυπώνονται στο θεσμικό μας πλαίσιο. Χρειαζόμαστε ένα χρηματιστήριο που να διασφαλίζει αφενός μεν τη διαφάνεια για τους μικρομετόχους και αφετέρου να προσελκύει και τους μακροπρόθεσμους επενδυτές που έχει αυτή τη στιγμή ανάγκη η χώρα μας. Δεν χρειαζόμαστε τους καιροσκόπους, τους κερδοσκόπους, ούτε το insider-trading. Θέλουμε ο εκσυγχρονισμός της ελληνικής κεφαλαιαγοράς να αποτελέσει ένα εφαλτήριο, ένα ουσιαστικό εργαλείο για την ανάπτυξη της χώρας και να είναι ένα ισχυρό μοτέρ άντλησης κεφαλαίων. Κάνουμε μια μεγάλη μεταρρύθμιση για την θεσμική προσαρμογή της κεφαλαιαγοράς. Η πολιτική της κυβέρνησης, ιδιαίτερα σε αυτή την συγκυρία, προβλέπει ένα δυναμικό πρόγραμμα προσέλκυσης των επενδυτών και με κίνητρα που μπορούν να υπάρξουν και για το χρηματιστήριο.\nΤι ακριβώς έχετε υπόψη σας;\nΟ Πρωθυπουργός Κυριάκος Μητσοτάκης από τις πρώτες μέρες της διακυβέρνησής του έδωσε σαφές στίγμα. Έθεσε στην κορυφή της κυβερνητικής ατζέντας την βιώσιμη ανάπτυξη. Είναι ακριβώς αυτό που τώρα μας βάζει στην πρωτοπορία των σχετικών ευρωπαϊκών εξελίξεων . Από την μια μεριά της Ευρωπαϊκής Ένωσης των Κεφαλαιαγορών όπου η πράσινη χρηματοδότηση αποτελεί αξονικό στοιχείο της και παράλληλα του επερχόμενου Ταμείου Ανάκαμψης με τις μεγάλες χρηματοδοτήσεις αλλά και τις στοχοθετήσεις για την χρηματοδότηση πράσινων επενδύσεων. Διακρίνετε, λοιπόν, πόσο επείγουσες και αναγκαίες είναι αυτές οι δυναμικές συνέργειες, τις οποίες πρέπει να αναπτύξουμε σε πολύ σύντομο χρονικό διάστημα, για να μπορέσουμε να εκμεταλλευτούμε τις νέες προοπτικές και να προβούμε στους αναγκαίους μετασχηματισμούς ανάπτυξης. Από τη μεριά μας, παρακολουθώντας τις ευρωπαϊκές εξελίξεις, ετοιμάζουμε το πλαίσιο για τη δημιουργία νέων χρηματοδοτικών εργαλείων, όπως για παράδειγμα τα πράσινα ομόλογα (green bonds), τα οποία θα παίξουν πολύ σύντομα καθοριστικό ρόλο στη μετάβαση της ελληνικής οικονομίας στην βιώσιμη ανάπτυξη. Όπως θα είδατε πάλι πριν λίγες μέρες, η κα Lagarde προσδιορίζει τους μεγάλους στόχους της ΕΚΤ για τα πράσινα ομόλογα. Πρόκειται για την πολιτική έκφραση της συνειδητοποίησης ότι λογω της πρωτοποριακής Ευρωπαϊκής ατζέντας για το περιβάλλον, θα υπάρξει νομοτελειακά μια από τις μεγαλύτερες μετατοπίσεις επενδυτικών πόρων του ιδιωτικού τομέα, από τις μεγαλύτερες που έχει δει ο κόσμος, σε πράσινα χρηματοδοτικά προϊόντα. Πρέπει λοιπόν να είμαστε έτοιμοι με τις κατάλληλες υποδομές που θα βοηθήσουν την χώρα μας να συνταχθεί με τους μεγάλους ευρωπαϊκούς άξονες.\nΠρόσφατα ψηφίσατε έναν νόμο- πλαίσιο για τις μικροπιστώσεις. Περί τίνος πρόκειται;\nΔεν είναι μυστικό ότι το τραπεζικό μας σύστημα δεν μπορεί να ανταποκριθεί πάντα στο αίτημα για ρευστότητα, ειδικά αυτών που θέλουν να αναπτύξουν μια νέα επιχειρηματική δραστηριότητα, όπως είναι οι νέοι, οι φοιτητές, που θέλουν να ανοίξουν τη δική τους επιχείρηση / start up. Η κύρια δυσκολία είναι όταν τους ζητούνται εμπράγματες εξασφαλίσεις. Γι' αυτό, με τον νέο νόμο για τις μικροχρηματοδοτησεις, οι δικαιούχοι θα μπορούν να δανείζονται έως 25.000 ευρώ, χωρίς εμπράγματες εξασφαλίσεις, για να βάλουν μπρος τα επιχειρηματικά τους σχέδια. Η συγκυρία είναι κρίσιμη γιατί θα πρέπει να επανασυνδεθεί ο κοινωνικός ιστός, να ξαναδημιουργηθεί το ανθρώπινο και το οικονομικό κεφάλαιο που έπληξαν δυο επανωτές κρίσεις. Είναι ένα σημαντικό πείραμα, που θέλουμε να επιτύχει ιδιαίτερα γιατί ανταποκρίνεται σε επείγουσες κοινωνικές ανάγκες των συμπολιτών μας.\nΤι άλλα νομοσχέδια σκοπεύετε να φέρετε με σκοπό την εξυγίανση του χρηματοπιστωτικού συστήματος;\nΚαι στο άμεσο μέλλον έχουμε μια στοχευμένη πορεία. Γι' αυτό το λόγο, πέρα από τα σχέδια νόμου για την εταιρική διακυβέρνηση και τις μικροπιστώσεις ετοιμάζουμε τώρα και θα φέρουμε πολύ σύντομα στη Βουλή προς ψήφιση ένα νομοσχέδιο για την προστασία του χρηματοπιστωτικού συστήματος από περιπτώσεις ξεπλύματος χρήματος. Πρόκειται για πλαίσιο που εναρμονίζει το ελληνικό νομικό οπλοστάσιο με τις καλύτερες ευρωπαϊκές πρακτικές, οι οποίες αποσκοπούν στον εντοπισμό και την αποτελεσματική διερεύνηση των οικονομικών εγκλημάτων. Έτσι θα ενισχυθεί και το αίσθημα δικαίου των πολιτών, απέναντι σε προβεβλημένες περιπτώσεις υποψίας διαφθοράς.\nΗ Ελλάδα κατατάσσεται σήμερα μέσα στις οχτώ χώρες παγκοσμίως με την καλύτερη αξιολόγηση της FATF σε ότι αφορά τη συμμόρφωση με τα διεθνή πρότυπα καταπολέμησης ξεπλύματος χρήματος και χρηματοδότησης της τρομοκρατίας. Ωστόσο, πρέπει να γνωρίζουμε ότι τα ζητήματα καταπολέμησης ξεπλύματος χρήματος και χρηματοδότησης της τρομοκρατίας δεν έχουν εθνικό αλλά παγκόσμιο χαρακτήρα. Γι' αυτό το λόγο, βρισκόμαστε σε διαρκή επικοινωνία με τα αρμόδια ευρωπαϊκά όργανα και τασσόμαστε υπέρ της θέσπισης ενός πανευρωπαϊκού, ενιαίου και εναρμονισμένου κανονιστικού πλαισίου για την καταπολέμηση του ξεπλύματος χρήματος. Επιπλέον, υποστηρίζουμε τη θέσπιση ενός Ευρωπαίου Επόπτη στα θέματα αυτά, ο οποίος σε συνεργασία με τους εθνικούς επόπτες θα θωρακίσει την άμυνα του ευρωπαϊκού χρηματοπιστωτικού οικοσυστήματος και θα προστατεύει τη χρηματοπιστωτική σταθερότητα της ΕΕ.


Ξύλινο ρόδι γούρι - Διπλούς Πέλεκυς\nΑρχική » Κατάστημα » Χριστουγεννιάτικα » Ξύλινο ρόδι γούρι\nΠροβολή καλαθιού Το προϊόν “Χριστουγεννιάτικο στολίδι καρδιά” έχει προστεθεί στο καλάθι σας.\nΚωδικός προϊόντος: ΧΡ21049 Κατηγορίες: Γούρια, Χριστουγεννιάτικα\nΞύλινο στολίδι, ρόδι-γούρι ζωγραφισμένο στο χέρι.\nΕίναι διακοσμημένο με κορδόνια και μεταλλική καμπανούλα.\nΔιάμετρος 9 εκ.\nΚαρτοθήκη με φιγούρα Άγιου Βασίλη\nΚεραμική βάρκα γούρι\nΚεραμικό φεγγάρι γούρι\nΞύλινο καραβάκι-γούρι με ευχές\nΚαραβάκι-γούρι με ευχές ζωγραφισμένο σε ξύλο. Είναι στολισμένο με κορδέλες και φούντα. Δημιουργία της Γεωργίας Νικητοπούλου. Διαστάσεις: 6x0,50x9\nΓάτα γούρι από ξύλο\nΓάτα-γούρι, ζωγραφική σε ξύλο. Είναι στολισμένη με κορδόνια, κόκκινη φούντα και μεταλλικό "22" για την καινούργια χρονιά. Δημιουργία της Γεωργίας


Πώς να ακούσετε το podcast News YouTuber - Διαδίκτυο | Ιούλιος 2021\nαυτός μόνο το podcast YouTube θα χρειαστεί ποτέ χαρακτηριστικά KSI μιλάμε για όλα τα πράγματα καταπολέμηση της νύχτας με Logan Paul αυτή την εβδομάδα.\nΠώς μπορώ να ακούσω το podcast του YouTuber News;\nΑγγίξτε εδώ για να ακούσετε και να εγγραφείτε σε Podcasts της Apple\nΠατήστε εδώ για να ακούσετε και να εγγραφείτε στο Spotify\nΚαι μπορείτε να ακούσετε στο Global Player παρακάτω.\nΑκούστε τις ειδήσεις του YouTuber\nΤο YouTuber News, η άγρια εβδομαδιαία εκπομπή ειδήσεων online έχει τώρα το δικό του podcast spinoff! Αυτό είναι σωστό, ο Benedict Townsend, ο οικοδεσπότης του YouTuber News, έχει ένα ολοκαίνουριο podcast που παίρνει όλη τη μαγεία της τηλεοπτικής εκπομπής και φέρνει στον κόσμο του ήχου.\nΗ επίδειξη θα περιλαμβάνει όλες τις τελευταίες ειδήσεις του YouTube, Q & As με το κοινό του YouTube και συνεντεύξεις με φοβερούς ανθρώπους όπως ο Garrett Watts, ο Taylor Lorenz και η KSI.\nΤο YouTuber News είναι μια εβδομαδιαία τηλεοπτική εκπομπή που προβάλλει το YouTube και επίσης το Snapchat Discover, και τώρα που η εκπομπή θα έχει ένα αδελφό παιδί lil, το οποίο ξεκίνησε στις 5 Νοεμβρίου. Μπορείτε να εγγραφείτε τώρα στο podcast player της επιλογής σας!\nΟ πιο πρόσφατος επισκέπτης μας ήταν το KSI\nΤο KSI μιλάει τον Logan Paul για τα Νέα του YouTuber: Το Podcast. Εικόνα: PopBuzz\nKSI σταμάτησε από το στούντιο για να συνομιλήσει όλα τα πράγματα αγώνα νύχτα και Logan Paul, έχουν μια συνομιλία για το νέο single του «Down Like That» και ποιος πρόκειται να αντιμετωπίσει στο δαχτυλίδι επόμενο.\nΟι προηγούμενοι επισκέπτες μας περιλαμβάνουν επίσης τον YouTuber Garrett Watts και τον διαδικτυακό ρεπόρτερ του πολιτισμού Taylor Lorenz.\nαμερικανική ιστορία τρόμου Jamie Brewer\nπότε ξεκινούν όλα τα αστέρια 3\nχαμένη αδερφή ξένα πράγματα


ΔΕΗ Archives - Εργασία σήμερα\nΣυνέντευξη Ν. Φωτόπουλου: Η κυβέρνηση μας θεωρεί όλους περισσευούμενους\nΕνημέρωση ΑΚΡΙΒΕΙΑ, ΔΕΗ, ΝΙΚΟΣ ΦΩΤΟΠΟΥΛΟΣ, ΣΤΟ ΚΟΚΚΙΝΟ\nΑλγεινή εντύπωση προκαλεί η απόφαση της διοίκησης του Ομίλου ΔΕΗ να μειωθεί κατά ένα μέλος στο Δ.Σ. της Επιχείρησης, από δυο μέλη που αντιπροσώπευαν τους εργαζόμενους, όπως μέχρι τώρα προβλεπόταν… Read more »\nΝ. Φωτόπουλος: Ρεύμα φθηνό, ΔΕΗ για τον λαό. Η ΔΕΗ απο χθες έγινε φτωχότερη\nΗ ΑΠΟΨΗ ΣΤΟ ΔΣ ΤΗΣ ΔΕΗ «ΡΕΥΜΑ ΦΘΗΝΟ ΔΕΗ ΓΙΑ ΤΟ ΛΑΟ» ΑΠΟ ΧΘΕΣ ΕΓΙΝΕ ΦΤΩΧΟΤΕΡΗ Η ΚΥΒΕΡΝΗΣΗ ΚΑΙ Η ΔΙΟΙΚΗΣΗ ΑΠΟΦΑΣΙΣΑΝ ΟΙ ΕΚΠΡΟΣΩΠΟΙ ΤΩΝ ΕΡΓΑΖΟΜΕΝΩΝ ΑΠΟ ΔΥΟ ΝΑ ΠΕΡΙΟΡΙΣΤΟΥΝ… Read more »\nΕνημέρωση ΑΥΞΗΣΕΙΣ ΡΕΥΜΑΤΟΣ, ΔΕΗ, ΝΙΚΟΣ ΦΩΤΟΠΟΥΛΟΣ\nΣτην αρχή ήταν η άλλοτε κραταιή και ενιαία ΔΕΗ που στήθηκε μεταπολεμικά και κατάφερε να εξηλεκτρίσει, εκπολιτίζοντας και εκσυγχρονίζοντας, απ’ άκρο σε άκρο ολόκληρη την χώρα. Ήταν τότε που το… Read more »


Ηλιάνα Μπαζιώτη – Σχολή Μπαλέτου Ελισάβετ Γεωργούδη\nHome Ηλιάνα Μπαζιώτη\nΗ Ηλιάνα Μπαζιώτη είναι Διπλωματούχος Καθηγήτρια Χορού της Ανώτερης Επαγγελματικής Σχολής Χορού “Νίκης Κονταξάκη – Νικολέττας Μπακάλη” καθώς και πιστοποιημένη διπλωματούχος καθηγήτρια του αγγλικού συστήματος ISTD στον μοντέρνο χορό (κάτοχος του DDI και του DDE). Επίσης είναι τελειόφοιτος του τμήματος Κοινωνιολογίας του Παντείου Πανεπιστημίου Αθηνών.\nΈχει περάσει με επιτυχία όλες τις εξετάσεις του αγγλικού συστήματος ISTD στο κλασσικό μπαλέτο και στον μοντέρνο χορό μέχρι τα ανώτερα επίπεδα Advanced 1 και Advanced 2 αντίστοιχα.\nΠαρακολούθησε σεμινάρια κλασικού και σύγχρονου χορού με τους: Λάμπρος Λάμπρου, Ζωή Δημητρίου, Αθανασία Κανελοπούλου, Ted Stoffer, Μαρία Μηλιοπούλου, Στέφανο Μπίζα, Renata Graziadei και άλλους.\nΧόρεψε στο Φεστιβάλ Χορογράφων στην παράσταση “Bound” (Καλοκαίρι 2014), με το μπαλέτο του Φωκά Ευαγγελινού στην βραδιά επιλογής τραγουδιού Eurovision 2013 και στο χορευτικό δρώμενο της τελετής έναρξης των Special Olympics Αθήνα 2011, υπό την επιμέλεια του Φωκά Ευαγγελινού. Χόρεψε τον πρώτο ρόλο στο μουσικοχορευτικό έργο “Ομηρικός Ύμνος στη Δήμητρα” και ήταν ιέρεια στη 13η Λαμπαδοδρομία Γαλατσίου, προς τιμή των εθελοντών αιμοδοτών (Φθινόπωρο 2015).\nΕίναι καθηγήτρια μπαλέτου, σύγχρονου, μοντέρνου χορού, hip hop και latin όλων των ηλικιών στη Σχολή Χορού της Mariee Wiseman-Καψή, στο Γαλάτσι (2011 ως σήμερα). Δίδαξε μουσικοκινητική αγωγή και σύγχρονο χορό στο Κέντρο Μελέτης Χορού Ισιδώρας και Ραϋμόνδου Ντάνκαν, στον Βύρωνα (2012-2015). Από το 2013 έχει αναλάβει τη διδασκαλία παιδικού τμήματος hip hop στην Σχολή Μπαλέτου της Ελισάβετ Γεωργούδη στη Λυκόβρυση και τη διδασκαλία παιδικού και εφηβικού τμήματος hip hop στην Σχολή Χορού της Ροδόπης Κούβαρη στο Παλαιό Φάληρο. Απο το 2016 διδάσκει μπαλέτο και μοντέρνο χορό στο αθλητικό κέντρο Δαΐς των Εκπαιδευτηρίων Δούκα.\nΑπό το 2007 έως και σήμερα (την καλοκαιρινή περίοδο) είναι ομαδάρχισσα, κοινοτάρχισσα και επιμελήτρια χορευτικών δρώμενων στις κατασκηνώσεις ΤΥΠΕΤ της Εθνικής Τράπεζας. Στις ίδιες κατασκηνώσεις έχει συνεργαστεί με Άτομα με Ειδικές Ανάγκες για τη δημιουργία χορευτικών δρώμενων. Επίσης δουλεύει από το 2016 στο Summer Camp των Εκπαιδευτηρίων Δούκα.\nΧορογραφεί για τις ετήσιες παραστάσεις των ερασιτεχνικών σχολών που διδάσκει.\nΕπίσης συμμετάσχει εθελοντικά σε φεστιβάλ για τη δημιουργία χορευτικού δρώμενου από παιδιά που ανήκουν στο ειδικό δημοτικό σχολείο κωφών και βαρηκόων Πεύκης.


Τα spinners είναι η μόδα της εποχής και δύσκολα δεν έχετε σπίτι σας ένα ή και περισσότερα. Βέβαια, δεν είναι όλα ίδια και οι μικρές διαφοροποιήσεις τους είναι υπαρκτές και κάνουν τους ψαγμένους να αναζητούν εκείνο το ένα που θα κάνει τη διαφορά με την ποιότητα και το αποτέλεσμα στην ...περιστροφή.\nΜία μοναδική πρόταση spinner που κατασκευάζεται εξ ολοκλήρου από μία ελληνική εταιρεία η οποία δραστηριοποιείται στο χώρο της βιομηχανικής παραγωγής και της σχεδίασης πρωτοτύπων με 3D εκτυπωτή σας παρουσιάζουμε σήμερα.\nΓια την καλύτερη ποιότητα χρησιμοποιήθηκε nylon πλαστικό αντί για ABS αλλά και ρουλεμάν R188 ώστε το τελικό προϊόν να είναι ανθεκτικότερο και με τέλεια ζυγισμένα βάρη και το spinner να να είναι ισορροπημένο. Ο χρόνος περιστροφής μάλιστα που προσφέρει είναι μεγαλύτερος από 6 λεπτά, για ατελείωτο παιχνίδι με μία πρόταση που πραγματικά κάνει τη "διαφορά".\nΔείτε περισσότερα στο site της easytechnology.gr


Το δολάριο των ΗΠΑ καταρέει και το Ρωσικό Ρούβλι αναδεικνύεται κυρίαρχο παγκόσμιο νόμισμα! - Αναζητήσεις\nΤο δολάριο των ΗΠΑ καταρέει και το Ρωσικό Ρούβλι αναδεικνύεται κυρίαρχο παγκόσμιο νόμισμα!\nΑντίθετα με αυτά που μας λένε και σύμφωνα με το πως έχουν διαμορφωθεί οι συνθήκες, το δολάριο των ΗΠΑ πηγαίνει όλο και χαμηλότερα . Το Ρωσικό Ρούβλι απο την άλλη αναδεικνύεται ως ένα κυρίαρχο παγκόσμιο νόμισμα που υποστηρίζεται από περισσότερα εμπορεύματα και δίνει στη Ρωσία μακροπρόθεσμη οικονομική δύναμη και ανταγωνιστικότητα.\nΗ οικονομία των ΗΠΑ χαρακτηρίζεται πλέον από τεράστια επίπεδα εκτύπωσης χρήματος και συγκλονιστικούς ρυθμούς πληθωρισμού που πρόκειται να οδηγήσουν σε επισιτιστική κρίση. Μπορεί επίσης να δούμε δελτίο καυσίμων, ελέγχους τιμών τροφίμων, δελτίο τροφίμων και παρόμοιες ενέργειες που μυρίζουν οικονομικό αυταρχισμό.\nΑυτές οι κινήσεις δεν μπορεί να είναι τυχαίες, για την ολοκλήρωση της ατζέντας του Παγκόσμιου Οικονομικού Φόρουμ, είναι αναγκάια μια επισιτιστική κρίση για την μεγάλη επανεκκίνηση και την 4η βιομηχανική επανάσταση, όπου ο άνθρωπος θα χασεί εντελώς την ατομική του ελευθερία.\nΟι άλλωτε φιλελεύθερες ΗΠΑ, με τον Μπάιντεν πια στην εξουσία έχουν την μεγαλύτερη λογοκρισία, πολιτικούς κρατούμενους και ένα κατεστραμμένο σύστημα δικαιοσύνης που γίνονται διακρίσεις με βάση το φύλο ή την πολιτική ταυτότητα (υποστηρικτές του Τραμπ).\nΤο δολάριο αυτή τη στιγμή είναι σκέτο χαρτί, ακόμα και τα περίφημα πετροδόλαρα θα αντικατασταθούν απο Γιουαν – το Ρωσικό Ρούβλι απο την άλλη υποστηρίζεται ξαφνικά από υδρογονάνθρακες. Αυτό συμβαίνει επειδή η Ρωσία απαιτεί πλέον πληρωμή σε ρούβλια για τις πωλήσεις φυσικού αερίου στις περισσότερες χώρες, κάτι που αναγκαστηκά θα κάνουν γιατί δε γίνεται αλλιώς.\nΑυτοί οι υδρογονάνθρακες όχι μόνο διοικούν τις πόλεις και τις βιομηχανίες της Ευρώπης, αλλά χρησιμοποιούνται επίσης για τη δημιουργία λιπασμάτων με βάση το άζωτο που τροφοδοτούν κυριολεκτικά περίπου το ήμισυ του παγκόσμιου πληθυσμού. Κάθε έθνος στη Γη χρειάζεται υδρογονάνθρακες. Αν δεν τα αποκτήσετε, οι οικονομίες σας καταρρέουν και οι άνθρωποι λιμοκτονούν.\nΟι ΗΠΑ βρίσκονται σε δεινή χρηματοοικονομική κατάσταση που η κεντρική τράπεζα των ΗΠΑ μόλις κυριολεκτικά έκλεψε περίπου 300 δισεκατομμύρια δολάρια από τα «αποθεματικά» της Ρωσίας, με αποτέλεσμα να αθετήσει όσα οφείλει η κεντρική τράπεζα σε ξένα έθνη.\nΗ κεντρική τράπεζα των Ηνωμένων Πολιτειών χρεοκοπεί\nΗ Ρωσία, κατέχει το 30% των φυσικών πόρων του κόσμου. Αυτοί οι πόροι περιλαμβάνουν φυσικό αέριο, πετρέλαιο, ορυκτά και αξιόπιστες καλλιέργειες τροφίμων. Η Ρωσία κατέχει περισσότερους φυσικούς πόρους από οποιοδήποτε άλλο έθνος στον κόσμο, ακόμα και μαζί με την Κίνας και τις ΗΠΑ.\nΈξυπνα, η Ρωσία έχει συνδέσει το νόμισμά της με τους υδρογονάνθρακες. Και εφόσον υπάρχει κληρονομική, παγκόσμια ζήτηση για υδρογονάνθρακες, το ρωσικό ρούβλι θα έχει πάντα ζήτηση. Το δολάριο, που δεν στηρίζεται σε τίποτα, θα ξεπουληθεί παντού, παράλληλα με το χρέος του αμερικανικού Δημοσίου, αφού όλο το χρέος του Δημοσίου βασίζεται στο ίδιο το δολάριο, το οποίο καταρρέει.\nΔετε άλλωστε τι δήλωσε ο ίδιος ο Μπάιντεν: Οι Αμερικανοί θα πρέπει να πληρώσουν το τίμημα για τις οικονομικές κυρώσεις που επιβλήθηκαν κατά της Ρωσίας, ο οποίος παραδέχτηκε «Συζητήσαμε και οι δύο για το πώς θα μπορούσαμε να αυξήσουμε και να εξαπλώσουμε πιο γρήγορα, τις ελλείψεις τροφίμων ».\nΔείτε ακόμα: Παγκόσμιο Οικονομικό Φόρουμ: Μέρος της τροφής σας, θα αποτελείται απο σκουλήκια… (βίντεο)